text:
– आलेख
– बिन्देश्वर ठाकुर, दोहा, कतार (मूल: जनकपुर, मिथिला, नेपाल)! मैथिली जिन्दाबाद!!
एखनुक समय २१म शताब्दी अछि । बहुते किछु बदैल गेल छैक आ बहुते किछु एखनो बदैलिए रहल छैक । मानव सभ्यताक बिकास सँ एखनधरि तक निरन्तर उन्नती – प्रगतीके तरफ बढि रहल मानव समुदाय आब पूर्णत: भौतीकवादी जुगमे प्रवेश कS लेने अछि कहनाई कोनो अनूचित नै होएत । एहि तरहे मानव जीवनमे सेहो बदलाब आएब स्वाभाविक अछि । पहिने बास, गास आ कपास टा के मात्र मानव जीवनके मूल आधार मानैत छल । मुदा आब बस एहि ३ टा चिजसँ जीवन जीयब असम्भव भ गेल अछि । आब लोकके जीवित रहबाक लेल गास, बास, कपासके साथ- साथ शिक्षा, स्वास्थ, यातायात, मनोरन्जन आदि इत्यादी सेहो अनिवार्य भ गेल अछि । ताँहिपरसँ एखनुक प्राविधिक जुगमे एक-दोसरबीच प्रतिस्पर्धा तते बेसी ने भ गेल छै से लोक दोसरके नजरमे नीक आ सम्पन्न देखबाक लेल जान जिउ सेहो सहजे लगादैत छैक ।
पहिने कतबो धनीक बा सम्पन्न लोक अपन सम्पतीके देखाबा नै करैत छल मुदा एखन हरेक क्षेत्रमे एक-दोसरकेँ दिखाबा भ गेल छैक । लोक अपन सुखसँ जते बेसी खुशी नै होइय, ओहिसँ कतेको गुणा बेसी दुखीत ओ दोसरके उन्नती आ प्रगतीसँ भ रहल छैक । सब एक -दोसरके दिखाबा आ अनुकरण क रहल अछि । मुदा नीक आ सभ्य संस्कारके अनुकरण करब लोक आंगुरेपर गनल भेटत । अपितु कु-संस्कार, कोनो खराब चिज अथबा कही जे अपन सामर्थ्यसँ बाहरके चिजसब सेहो दोसरके देखिते अनुकरण करब आ ‘हम ककरोसँ कम नहि छी’ कथनीके चरितार्थ करब लोकके लत बनि गेल छैक ।
सबगोटे नाकारात्मके सोचके छै सेहो बात नै । कतेकोके इहो मजबुरी छनि जे आखिर समाज आ साथीसंगीबीच अपनाके कोना समायोजन करी ? कारण सबगोटे नीक खाएत, नीक कपडा लगाएत, अपना बालबच्चाके नीक स्कूलमे पढाओत, तखन त अहूँक कर्तब्य बनैत अछि जे ओहि तरहे जीवन ब्यतीत करब । नहि त दोसरके नजरिमे त खसबे करब । अपने आपमे सेहो हीनताबोध होइत रहत । तखन जरुरी छैक जे अहाँके रोजगारी चाही । अहाँ पैसा कमेबै तखने अपन आ अपना परिवारके जीवनस्तरमे बिकास क सकैत छियै, अन्यथा किन्नहूँ नै ।
लोकोसब सोचैए जे किछु करी, कोनो रोजगार खोजी, अपन जीवनस्तर उठाबी मुदा देशमे बिद्यमान राजनैतीक अस्थिरता, बढिरहल बेरोजगारी, उपरसँ दिनानुदिन उपरे मुँहे घुसैक रहल महंगी जनताके जिनगी अस्त ब्यस्त बना दैत छै । ओहिपरसँ ओकर अपन पुर्ख्यौली उपहार त छिहे – गरीबी । आब लोक कि करत ? ने देशमे रोजगार छै, ने ओकरापास कोनो प्राबिधिक शिक्षा । नहिए देशक अवस्था नीक छै जे कतौ ४ शेर बोइनो क क खाएत । उपरसँ ४/५ गोटेके परिवार । अस्गर कमौवा । कि कि करत ? राति खाएत दिन ल झखत आ दिन खाएत त राति ल झखत । माने सबदिन ठेला चलाओत त ओकर चुलही जरत आ ने त चुलहीमे उको ने जरत । तहु मे सबदिन ओ काम करत कोना ई मचरुवा नेता सबके जे महिनामे १५ दिन बन्दिए रहै छै । तखन त जेहो कमैने रहत से खा पि क उपरसँ जिम्दरबा के करजे भ जाएत । तखन ओ सोचै छथि जे चल कम स कम बिदेश जाएब किछु मेहेनत करब त जेहे २-४ ढौवा आएत ओहिसँ बालबच्चा त नीके नाहित सुखी रहत कि ने! अपने बिदेशमे दु:ख कैयोक घरक बाँकी लोक त सुखसँ बाँचत ने ! गरीब लोक यैह सोचि बिदेश जाइत छैक ।
जे बेसी पढल -लिखल अछि ओकरा सबहक लेल ने नेपाल मे कोनो तेहन ठोस व्यस्था छै आ ने ओहि हिसाबे नेपाल सरकार ओकरा तलब दै छैक । उपरसँ देशक अवस्था त गरदमगोल छैहे । एहनमे अपन माटि-पानि लेल जँ किछु करबाको उमंग जागल ओहो सब बौद्धिक पलायन भ गेल । एहि तरहे नेपाल सँ दक्ष जनशक्ति बा कही जे युवाशक्ति पलायन भ रहल छैक । एहि तरहे नेपाल सँ बर्शेनी नेपाली युवासब बिदेश पलायन भ रहल अछि । माने एखनो लगभग नेपालक कूल जनसङ्ख्या ३ करोड मे सँ ३० लाख नेपाली बैदेशिके रोजगारमे रहल अछि । एहि प्रवासी सभक रेमिट्यान्ससँ देश नीक जकाँ चलिरहल छैक कहब त कोनो गलत नहि हेतैक ।
ई एकटा नीक पक्ष भेल । तहिना दोसर साकारात्मक पक्ष इहो देखल गेलैए जे प्रतेक परिवारसँ एक-एकटा ब्यक्ती गेल छै तें पहिनेसन गरीबी सेहो आब नै रहलैए । सबगोटे अपन्-अपन परिवारके भरण-पोशण नीक जकाँ क रहल छैक । खानपानसँ ल’क लत्ता कपडा आ शिक्षा स्वास्थ तकमे सेहो बिकास भेलैए । तहिना लोक बैदेशिक रोजगारमे ब्यस्त भेलासँ चोरी-डकैती सेहो किछु हदतक कम भेलैए । समग्रमे कही त गरीबी धिरे-धिरे अपन डेरा सारए लगलैए आ लोकके अपन जीवनस्तरमे सुधार आबए लागल से महशुस होबए लगलैए । ई सब त भेल बैदेशिक रोजगारके साकारात्मक पक्षसब ।
आब चली कने दोसर दिस । बैदेशिक रोजगार बाहरसँ जतबे बेसी नीक देखारहल छैक । भीतरसँ ओतबे बेसी खराब सेहो छैक । प्रवासीसब अपन रेमिट्यान्ससँ देश त चलारहल छैक मुदा ओहि प्रवासीसाथ बिदेशमे केहन जानवरसन व्यबहार कएल जा रहल छैक से के बुझतै ? ओकरा जे शोशण -दमन,अभेलना आ तिरस्कार भ रहल छैक ओकर जिम्मेबारी के लेतै ? ओतबे कहाँ बिदेशमे काम करैत करैत कम्पनीएके लापर्बाहीसँ अथबा अन्य कोनो कारणेसँ जँ ओ मरि जाइछै तखन ओकरप्रति ने त ओही देशक सरकार किछु करैछै आ ने एहि देशक सरकार किछु करैछै । माने बुझू जे ‘चोरबाक अरजल सबकियो खाए आ अस्गर चोरबा फाँसी जाए ।’
तहिना दोसर समस्या देखलियैए जे एखन त बच्चेसँ बिधार्थीबर्गमे एहन मानसिकताके बिकास भ गेल छै जे एह नेपाल देशो त तेहने छै । दिन-राति कटराकटरी,मचरा मचरी होइते रहैछै नेतासबमे । एक त पढाई-लिखाइ होइ नै छै बढीयाँ स । जँ पढबो करब अते दिन लगाक’तखन नोकरी त भेटबे नहि करत । तें एहिसँ नेक जे ताधरि बिदेश जा बहुते बेसी पैसा कमा लेब । घर आएब विवाह करब आ खूब दहेज लेब । शिक्षा स्तर अहिनामे गेल,दहेज बुझू अहिना बढि गेल । बेटियोबला सोचलक चलू कमस काम नेपालमे दलबदलु आ ढेलफोरबा नेता बनएसँ नीक त बिदेशमे कमारहल छै ने ? बड सुन्नर बात । बेटीयो द’ददेलक आ उपरसँ रुपैयाके गड्डी सेहो । ओहो बिचरा २ या ३ महिना छुट्टीमे रहल तकर बाद चलि आएल अपन कर्मभूमेमे करम कूटए लेल । ओम्हर नवकी दुल्ही तड्पे एम्हर अपने तड्पैए । तखन शुरु भ जाइए सामाजिक अनैतीक बातक शुरुवाति जकरा हमसब सपनोमे ने देखने रहैछी आ ने कल्पनामे सोचने रहैछी ।
बेटा बिदेशमे ५० डिग्रीके रौदमे अपन करम कुटिरहल यै आ ओम्हर कनिया ससुरेसंगे रसलीला नचरहल यै । कियो देबरसंगे त कोयो गामक दोसरे -तेसरेसंगे अपन पतिके कमाएल पैसा आ अपन अस्मीताके धझिया उडारहल यै । कि कहब कते कहब । ने कोनो संस्कार रहिगेल छै एखन आ ने कोनो मर्यादा । कहू न बाप बेटीके बलत्कार करैए । भाई बहिनके अस्मीता लुटैए । नेतासब दोसरेके बहुबेटी ल’सुतैए । त कियो अपन घरबलाके कमाएल पैसापर ध’क मोज उडबैए ।
कनिए दिन पहिने भमरपुरामे घटल घट्ना अहाँसब बिसरलो ने होएब शायद जे विश्वमे रेकोर्ड क’देलक । अपन जमाए आ अपने साउससँग । जखन कि जमाए सिंगल सिलीण्डर सिंगल पार्ट आ साउस डबल सिलिण्डर डबल पार्ट छैक । माने उमेरोमे १० बर्षक फासला । अपने बेटीके फाल्गुनमे विवाह करब आ बैशाखेमे जमाएसंगे अपन सादी रचाएब ,कते तक उचित छैक ? पति बैदेशिक रोजगारमे एतै कतारमे । तहिना किछुए दिन पहिने अहाँसब सुनने होएब धनुषा जिल्लाक लोहना आ एकराहीके घट्ना । घट्ना दुनू ओहन छै बस समय आ स्थान फरक । लोहनाबाली महिलाके उमेर २८ बर्ष ४ गोट धियापूता आ पति बैदेशिक रोजगारमे । शारीरिक सम्बन्ध अपने जाउतसंगे । जाउतक उमेर २१ बर्षा मात्रे । ओतबे कहाँ, महिला शर्त लगाओल जे अहाँ हमरा छोडि दोसर्संग शादी नहि करु । बस अहँ आ हम दोसर भाँडमे जाओ । लडका ओकर इच्छा बिपरित दोसर ठाँ शादी कएलाक कारणे प्रतिशोध हेतु महिला एकदिन अपने घरमे बजाए क यौनसम्पर्क कएलाक बाद लिङ्ग काटि देलक । एखन त ओ ज्यान मार्ने आ शरीर अङ्ग भङ्ग सम्बन्धी मुदामे जेलमे चक्की पिसरहल छैक ।
तहिना एकराहीबला घट्नामे सेम सम्बन्ध । महिला ३२ बर्ष आ लडका २६ बर्ष रहल छैक । ओकरो लिङ्ग काटि देलाक बाद जनकपुर अञ्चल अस्पातलमे उपचार सम्भव नहि भेलासँ धरान ल’ गेल । ई सब त बस एकटा प्रतिनिधी पात्रसब अछि । एहन हजारौ घट्नासब घटिरहल छैक । कतौं बच्चाके छोडिक भागि जाएब, माने बुढोमे बुढशोख करब । कतौं पतिके सम्पतीए ल’क चैल जाएब । कियो अपने पतिके हत्या करादेब त कोनो पति अपने सरमसँ स्वयं अत्महत्या क’लेब । आदि आदी ….
ई सब अछि सामाजिक कुरीति, समाजमे पसरल अत्याचार । बैदेशिक रोजगारके नाकारात्मक प्रभाव । तहिना बैदेशिक रोजगरमे रहल ब्यक्तिसबके बच्चा -बच्चीसब नै पढब, कूलतमे लागब, अपन जिनगी अपनेसँ बर्बाद क’लेब इहोसब अछि बैदेशिक रोजगारसँ श्रीजना भेल कु-संस्कार । दोसर दिस बैदेशिक रोजगारमे रहल स्वयं परदेशी पति,बेटा या बाप सेहो बिदेशमे गलत रास्तामे फँसिक अपन जिनगी अपनेसँ नारकीय बनारहल प्रशस्त उदाहरणसब अछि ।
तें अन्त्यमे सबसँ पहिने त सरकारसँ ई निवेदन जे अपने देशमे रोजगारक अवस्था श्रीजना करए तखन ई छोटमोट सबाट समस्या अपनेआप समाधान भ’जेतै । एहिसँ अपन देशक सब जनशक्ती अपनहि देशमे रहतै तें देश बिकासमे सेहो नीक जकाँ टेवा पहुँचतै आ समाज तथा राष्ट्रके सेहो उन्न्ती हेतै । दोसर गप्प ई सबगोटेके बुझबाक चाही जे जँ हम बिदेश आएल छी त हमर अपन घर-परिवार,समाज तथा राष्ट्रप्रतिके बहुतो कर्तब्य अछि । तें भुलियोक बिदेशमे कोनो गलत काज नहि करब आ ने पथभ्रस्ट होएब । तहिना घरमे रहल माए,बाबू,पत्नी,बालबच्चा सबगोटेके सोचबाक चाही जे हमर बेटा पती पिता परदेश गेल अछि हमरे सुख सुबिधा लेल । हमरे खुशी लेल तें ओकरासंग ने विश्वासघात करबाक चाही आ ने कहियो धोखा देबाक चाही । तखने बैदेशिक रोजगार सफल आ सार्थक सिद्ध भ सकत । अन्यथा दिनानुदिन एकर अवस्था आओर नाजुक होइत देखाएदेत ।
(समयाभाव मे आलेख केँ कोनो तरहक सम्पादन नहि कैल गेल अछि, लेखकक मूल भाषा मे प्रस्तुत आलेख अपने पाठकक समक्ष प्रस्तुत अछि। अपन प्रतिक्रिया मे जरुर सब बात पर प्रकाश देबाक अनुरोध अछि जाहि सँ लेखक व मैथिली जिन्दाबाद व्यवस्थापन समूह केँ आगाँ आरो उत्कृष्ट कार्य करबाक प्रेरणा भेटत। – संपादक)


c: text/html

text:
दरभंगा : "आपका सेवक आपके घर" कार्यक्रम के लेल पप्पू यादव दरभंगा आयल छलाह। दरभंगा मेडिकल कॉलेज में अपन चोपाल लगा क मरीज सभहक हाल - चाल पुछला, एही दौरान आर्थिक रूप स' लचरल मरीज के आर्थिक सहयोग सेहो केएला।
अस्पताल आओर ओहि में इलाज करा रहल मरीज के दुर्दशा देखक' सांसद यादव अपन भाषा पर संयम नै राखी पैएला, मिडिया के सम्बोधित करैत कहला कि दरभंगा मेडिकल कॉलेज के डाइनामाइट लगा क' उड़ा देबाक चाही, ई अस्पताल नै मौत के सौदागर अछि। जनाधिकार पार्टी के मुखिया एतेह नै रुकला ओ डॉक्टर के रावणक संज्ञा देला तs नर्स के शूर्पणखा तक कही देला। श्री यादव माँगा करैत कहला जे सरकारी अस्पताल के डॉक्टर अपन निजी क्लिनिक नै चलबैथ।
सांसद कहला कि बिहार में बदलाव के जरुरत अछि संगैः चेतावनी देला अगर व्यवस्था नै सुधरल तखन दरभंगा के धरती स महाभारत एहन युद्ध शुरू केएल जैत।

robotstxt: allowed

filter: keep


text:
रामबाबू
पटना । सहरसा-मानसी रेलखंड पर बुधदिन प्रात: पहिल बेर जनसेवा एक्सप्रेस ट्रेन इलेक्ट्रिक इंजन सँग सहरसा जंक्शन सँ प्रस्थान कएलक। बुधदिन सँ सहरसाक तीनु प्रमुख ट्रेन इलेक्ट्रिक इंजन सँग परिचालन शुरू भ जायत । सहरसा-मानसी रेलखंड पर दूरस्थ जाए बला तीनटा महत्वपूर्ण ट्रेन पुरबिया एक्सप्रेस, गरीब रथ आ जनसेवा एक्सप्रेसमे इलेक्ट्रिक इंजन लगा कए चलाओल जाएत । जखन कि अहि मासक 24 तारीख कए इलेक्ट्रिक इंजन ट्रेनमे लगेबाक तैयारी भेल छल । आदर्श नगर दिल्ली सँ सहरसा आबय बला पुरबिया एक्सप्रेस इलेक्ट्रिक इंजन संग सहरसा पहुँच चुकल अछि। परञ्च, सहरसा-मानसी रेलखंड पर विद्युत सप्लाई नहि भेला सँ आ आऔर किछु कायज़् पुरा नहि होबाक कारण इलेक्ट्रिक इंजन क आगु ट्रेनमे डीजल इंजन लगा कए प्रस्थान कराओल गेल ।
मधेपुरा रेल इंजन कारखाना मे बनि रहल 12000 हॉर्स पावर क इंजन अन्यान्य रेलखंड सभपर पठेबाक लेल मधेपुरा-मानसी रेलखंडक उपयोग कएल जाएत । एहि इंजन क बाहर रेल पटरी पर अनबाक लेल मानसी-मधेपुरा क बीच विद्युतीकरणक काज कैल गेल अछि । 12000 हॉर्स पावर क इंजनक ट्रेन सभमे जोडि़कए ट्रेनक गति बढ़ेबा आऔर समय बचेबाक लेल रेलवे तैयारी कए रहल अछि । जानकारीकें मोताबिक, एहि साल मधेपुरामे निर्मित इंजन कए ट्रेनक साथ जोडि़ देबाक तैयारी अछि। एहि कारण सेहो सहरसा-मानसी-मधेपुरा रेलखंड पर पछिला सात-आठ महिना सँ दिन-राति रेल विद्युतीकरण क काज युद्धस्तर पर चलि रहल अछि।
वर्ष 2005 मे मानसी-सहरसाक बीच बड़ी लाइन बिछाओल गेल छल । ओहि समय देशक पहिल गरीब रथ ट्रेन कए तत्कालीन रेल मंत्री हरियर झंडा देखा कए सहरसा सँ विदा केने छल । तकर बाद एहि रेलखंड पर विभाग क नजरि नहि पड़लनि । मधेपुरामे इंजन फैक्टरीक घोषणा आऔर 12000 हॉर्स पावर क इंजन बनलाक बाद आनन-फाननमे रेलखंडक विद्युतीकरण क काज कैल गेल ।


text:
पटना। माइ-बाप क संग अन्याय आब बिहार मे संभव नहि भ सकत। एक कात जतए माइ-बापक सेवा करनिहार संतान कए श्रवण कुमार पुरस्कार स सम्मनित कैल जा रहल अछि ओतहि इ सेहो आश्वासन देल जा रहल अछि जे माइ-बाप कए कष्ट देनिहार संतान कए दंडित करबाक सरकार सरकार प्रावधान करै जा रहल अछि। जानकी नवमी क अवसर पर राज्यक उप मुख्यमंत्री सुशील कुमार मोदी पहिल श्रवण कुमार पुरस्कार वितरित केलथि। एहि अवसर पर ओ कहला जे माता पिता क सेवा ईश्र्वरीय आराधना स कम नहि अछि। नव पीढ़ी कए अपन सांस्कृतिक परंपरा क आदर्श मूल्य कए आत्मसात करबाक चाहिए। महावीर मंदिर मे आयोजित एहि समारोह मे जहानाबाद जिलाक शिव कुमार केसरी कए श्रवण कुमार पुरस्कार श्रृंखला क तहत 1 लाख क पहिल पुरस्कार, मधुबनी क उदय कुमार झा कए 50 हजार क दोसरा पुरस्कार, तुफैल अहमद कए 25 हजार क तेसर पुरस्कार देल गेल।
एकर संगहि वृद्धजन क प्रति संवेदनशीलता देखबैत सरकार आब एकटा एहन नीति कए अंतिम रूप देबा मे लागल अछि जाहि स सरकारी कर्मी अपन माइ-बाप आ साउस-ससुर क सेवा क लेल दू साल पर एक बेर पंद्रह दिनक सवैतनिक अवकाश ल सकताह। समाज कल्याण विभाग क एहि प्रस्ताव कए सरकार क अनुमोदन भेट गेल अछि। वित्त विभाग क स्तर स एकरा लेल कहियो अधिसूचना जारी कैल जा सकैत अछि। समाज कल्याण विभाग क प्रधान सचिव वीके वर्मा एहि योजना क तहत इ प्रावधान कैल जा रहल अछि जे बिहार सेवा संहिता क तहत अवकाश नियमावली मे एकरा नव प्रकार क रूपांतरित अवकाश मे शामिल करि देल जाए। इ सुविधा सब कोटि क सरकारी कर्मी कए एक समान रूप स भेटत। वर्मा कहला जे प्रदेश क पांचटा जिला क्रमश: गया, पटना, मुजफ्फरपुर, भागलपुर आ दरभंगा मे वृद्धाश्रम स्थापित करबाक कार्रवाई चलि रहल अछि। भवन निर्माण विभाग एकर नक्शा सेहो तैयार करि लेने अछि। एकर संगहि मानसिक रूप मे मंद बच्चा क लेल सरकार प्राथमिकता क आधार पर स्कूल शुरू करत। मार्च 2012 तक कम स कम दूटा स्कूल शुरू भ जाएत।


text: दरभंगा। महाराज लक्ष्मीश्वर सिंह मेमोरियल महाविद्यालय महाराज लक्ष्मीश्वर सिंह स्मारक व्याख्यानमाला शुरू करबाक निर्णय लेलक अछि। संगे एकरा अमलीजामा पहनेबाक दिशा मे चहलकदमी करैत 30 दिसंबर कए पहिल व्याख्यान आयोजित करबाक फैसला कएल गेल अछि। प्रधानाचार्य डा. अनिल कुमार मिश्र कहलथि जे पहिल व्याख्यान महाराज लक्ष्मीश्वर सिंह क व्यक्तित्व आ कृतित्व पर होएत। प्रो. सतीश कुमार सिंह क संयोजन मे आयोजित एहि कार्यक्रम मे पहिल व्याख्यान चर्चित समाजशास्त्री डा. हेतुकर झा देताह। दुपहरिया 12.30 बजे स महाविद्यालय परिसर मे होइवाला एहि व्याख्यानमाला क उद्घाटन ललित नारायण मिथिला विश्वविद्यालय क कुलपति डा. पद्माशा झा करतीह।


text:
मधुबनी। जिला प्रशासन मधुबनी आ रेडक्रॉस सोसायटी क तत्त्वाधान मे आई पुन: नगर क सफाई कयल गेल। शहर क थाना मोड़ क निकट विद्यापति टावर परिसर मे झाड़ू, बेलचा, कोदारि हाथ मे लए सैकड़ो नागरिक उपस्थित भेलाह आ अपन टीम लीडर क संग सफाई अभियान पर चलि पड़ला। कार्यक्रम क अगुआ रेडक्रॉस सोसायटी क अध्यक्ष जिला पदाधिकारी शीर्षत कपिल अशोक छलाह। कार्यक्रम क शुरुआत जिला पदाधिकारी श्री कपिल अशोक, विधायक समीर कुमार महासेठ, एवं अन्य गणमान्य व्यक्ति सब द्वार विद्यापति टावर अवस्थित विद्यापति क मूर्ति पर माल्यार्पण कएल गेल। अभियान हेतु चारि टीम क गठन कय जिला पदाधिकारी क निदेशन मे प्रारम्भ भेल।
विद्यापति टावर सँ स्टेशन आ टाउन क्लब से महादेव मंदिर रूट संख्या 1 क अधीन छल जेकरा एनसीसी कैडेट्स आ प्रभारी संपन्न कयल।
रूट संख्या 2 क जिम्मा विद्यापति टावर सँ बाटा चौक, गंगासागर चौक से तिलक चौक तक छल जेकर सफाई रेडक्रॉस एवं आम नागरिक क सहयोगे संपन्न भेल।
रूट संख्या 3 क अगुवाई रेडक्रॉस क अध्यक्ष, जिला पदाधिकारी शीर्षत कपिल अशोक कय रहल छलाह जिनका संग विधायक समीर कुमार महासेठ, सदर अनुमंडल पदाधिकारी, रेडक्रॉस सोसायटी क सचिव डॉ गिरीश पांडेय, कार्यपालक पदाधिकारी,नगर परिषद क्लब मधुबनी क सदस्यगण,वार्ड पार्षद सब आ शहर क गणमान्य व्यक्ति सम्मिलित छलाह।
विद्यापति टावर सँ शंकर चौक भाया बाटा चौक , गिलेशन बाजार, नारियल बाजार क सफाई रूट संख्या 4 क जिम्मा छल जाहि मे इप्टा आ गणमान्य शहरी नागरिक शामिल छलाह। सफाई अभियान मे नगर परिषद क योगदान सराहनीय छल। अभियान मे समस्त नगर वासी मनोयोग पूर्वक सहयोग कयल।


text:
जानकी एक्सप्रेस दु जुलाई सं
मिथिलांचल आओर कोसी क्षेत्र के जोड़य वाला जानकी एक्सप्रेस एक बेर फेर सं दौड़नाय शुरू करत. दु जुलाई के रेल मंत्री लालू प्रसाद यादव सहरसा में झंडा दिखाs एकरा जयनगर लेल रवाना करथिन्ह. जयनगर आओर सहरसा के बीच चलय वाला जानकी एक्सप्रेस में छहटा सामान्य, तीनटा स्लीपर, एकटा थ्री टीयर एसी कोच होएत. ओना अखन ई ट्रेन सप्ताह में तीने दिन चलत बाद में एकर फेरा बढ़ाएल जाएत. जानकी एक्सप्रेस पहिने सेहो चलैत छल मुदा बीच में बंद भs गेल छल. मुदा बड़ी लाइन बनला के बाद एकरा फेर सं चलाबय के मांग जोर पकड़य लागल. जकरा देखि रेल मंत्री जानकी एक्सप्रेस के फेर सं चलाबय के निर्णय लेलखिन्ह. एहि सं इलाका के लोक सभ के बड़ फायदा होएत. जयनगर सं दरभंगा समस्तीपुर के बीच चलय वाला लोक सभ के सेहो सुविधा होएत. अखन ट्रेन कम होय के कारण आबय- जाय में बड़ दिक्कत होएत अछि. जानकी आओर किछ दिन बाद गरीब रथ शुरू भेला सं राहत मिलत. उम्मीद अछि जे जयनगर सं दिल्ली ( निजामुद्दीन ) के बीच चलय वाला गरीबरथ एक्सप्रेस के सेहो जल्दीए शुरू कएल जाएत. कोशिश तs एहि महीना सं चलाबय के छै. देखिऔ की होएत छै. ओना दु तारीख सं सहरसा - अमृतसर के बीच चलयवाला जनसाधारण एक्सप्रेस के सेहो झंडा दिखाs कय रेलमंत्री रवाना करताह.


text:
दिवाली सं एक दिन पहिने राहुल के ई कि फुरैलन्हि जे ओ मुम्बई पहुंचतहि बस मे हो -हल्ला करय लगलाह. ओना टीवी पर ओहि दृश्य के देखल जाय त साफ बुझाएत अछि जे ओ ककरो मारि नहिं रहल छथिन्ह. ओ किनको मारबो नहिं करलखिन्ह. सिर्फ राज ठाकरे... महाराष्ट्र सरकार के मंत्री सं बात करय लेल मोबाअल फोन मांगैत छलखिन्ह. इशारा कs फोन मांगैत छलाह. राज ठाकरे के राजनीति सं दुखी राहुल राज अपन विरोध प्रदर्शित करय छलाह. मुदा पुलिस हुनका समझाबय के जगह मारि गिरएलक. जेना कोनो बड़का आतंकवादी होए. अगर ओ आंतकवादी रहताह त ओतेक देर बेर-बेर इशारा कs फोन केर मांग नहिं करतथिन्ह. गोली चला कतेक के मारि देले रहतथिन्ह. राहुल "राज" यूपी- बिहार आओर मराठी मानुस के राजनीति मे चलि गेलाह. महाराष्ट्र पुलिस राहुल के मारबो करलक त आगा सं नहिं दोसर तरफ सं... गोली मारला केर बाद घिचैत लs ता स्ट्रैचर पर पटकि देलक. इहे महाराष्ट्र... मुम्बई पुलिस पिछला हफ्ता जखन राज समर्थक करोड़ों रुपया के सम्पत्ति बर्बाद कs देलक... कतेक बस मे आगि लगौलक... कतेक बिहारी के पिटलक... किछ नहिं करलक. ओहि टाइम मुम्बई पुलिस जमीन पर डंडा पीट लोक के भगाबैत छल... एहि मे दन सं गोली मारि देलक. आओर राज्य के गृह मंत्री पाटिल केर बयान नय देखिऔ कहय छथिन्ह गोली के जवाब गोली सं देल जाएत. दु दिन पहिने कि हिनकर मुंह मे कि अल्हुआ ठुसल छलन्हि जे ओतेक हंगामा भेले पर चुपचाप घर मे घुसल छलाह. राज मामला पर सांप सुंघि गेल छलन्हि आब टर-टर करैत छथिन्ह.
एहि मामला पर चाहे ओ शिवराज पाटिल होय आ आऱआऱ पाटिल दुनु के सेहो हाल छनि. आओर एनसीपी के शरद पवार के नहि देखिऔ... कृषि मंत्रालय छोड़ि क्रिकेट मे राजनीति खेल रहल छथिन्ह. दुनु एकदम चौपट... एकटा गृहमंत्रालय के भट्टा बएठैने छथिन्ह दोसर कृषि मंत्रालय के. विदेश सं करोड़ो रुपया के सड़ल गेहुं मंगाबैत छथि. खैर अखन एकर जिक्र करय के समय नहिं अछि. मुदा जहि तरहे राहुल राज के पुलिस मारि गिरौलक ओ सरासर मानवाधिकार के मामला अछि. भ सकैत अछि राहुल बिहारी छात्र लोकनि के बीच हीरो बनय के मन सं हवा मे रिवाल्वर लहरैले होताह. ओ विरोध कs एहि मुद्दा पर लोक के ध्यान खिंचय चाहैत होथिन्ह मुदा कनिक गलती के लेल आई ओ हमरा बीच नहिं छथि. हिनकर परिवार के हाल अहां समझि सकय छी.


text:
श्रृंगार गौरी मामला मे एडवोकेट कमिश्नर आ दुनू पक्ष क वकील ज्ञानवापी मस्जिद क सर्वे क लेल पहुंचल अछि। एहि सर्वेक्षण लेल पुलिस-प्रशासन सुरक्षा क कड़ा व्यवस्था केलक अछि।
यूपीके धार्मिक नगरी वाराणसीके श्रृंगार गौरी मामलामे आइ ज्ञानवापी मस्जिदके सर्वे सुरु भेल अछि । सर्वेक्षण लेल अधिवक्ता आयुक्त, हुनकर सहायक, वादी आ प्रतिवादीक संग-संग दुनू पक्षक वकील सेहो सर्वेक्षण लेल ज्ञानवापी मस्जिद परिसर मे प्रवेश कएने छथि। सर्वेक्षणक लेल मस्जिद परिसर मे प्रवेश करनिहार सभ लोकक मोबाइल जमा क’ देल गेल अछि।
एहिसँ पूर्व भोर करीब 7.35 बजे कोर्ट द्वारा नियुक्त अधिवक्ता आयुक्त चौक थानासँ बाहर आबि गेलाह। अधिवक्ता आयुक्तक संग विशेष आयुक्त आ सहायक आयुक्त सेहो छलाह। कड़ा सुरक्षाक बीच एडवोकेट कमिश्नर आ अन्य लोकनि सर्वेक्षणक लेल ज्ञानवापी मस्जिद पहुँचलाह। एहि मामला मे वादी पक्ष क अग्रणी विश्व वैदिक सनातन संघ क मुखिया जितेन्द्र सिंह बिसेन सेहो अपन वकील शिवम गौर क संग चौक थाना होइत काशी विश्वनाथ मंदिर क गेट नंबर चार पहुंच चुकल छथि। एहि मामला मे वादी सभ विश्वनाथ मंदिर क गेट नंबर चारि पर सेहो पहुंच गेल छथि। वादी सबहक वकील सेहो हुनका संग छथि।
मुस्लिम पक्ष के वकील सेहो ज्ञानवापी मस्जिद पहुंच चुकल छथिन्ह. मस्जिद क सर्वे क दौरान कोनो तरह क बाधा नहि हेबाक चाही, प्रशासन एकरा ल क पूर्ण सतर्क अछि। बुलानालासँ विश्वनाथ मन्दिर जाएबला बाटमे किनको पैदले तक नहि चलबाक अनुमति अछि। पुलिस प्रशासन सुरक्षाक कड़ा व्यवस्था केलक अछि। पूरा इलाका सील क देल गेल अछि।
विश्वनाथ मंदिर क गेट नंबर चार स पहिने कई ठाम मीडिया सेहो रोकल गेल अछि। ज्ञानवापी मस्जिद के आसपास प्रशासन भारी पुलिस बल के सेहो तैनात केलक अछि। ज्ञातव्य अछि जे सर्वेक्षण जारी रखबाक आदेश दैत सिविल जज सीनियर डिवीजन रवि कुमार दिवाकर सेहो प्रशासन केँ आदेश निष्पादित करबाक निर्देश देने छलाह।
कोर्ट के आदेश के बाद वाराणसी के प्रशासनिक अधिकारी सक्रिय मोड में आबि मुस्लिम पक्ष के संग बैसार केलक। वाराणसीके प्रशासनिक अधिकारी आ मुस्लिम पक्षके जनताके बीच भेल बैसारमे सर्वेक्षणके सम्बन्धमे सहमति भेल छल । मुस्लिम पक्षक संग बैसारक बाद जिला मजिस्ट्रेट सर्वेक्षणक तिथि आ समयक घोषणा कएने छलाह। सर्वेक्षण क आदेश कए सुप्रीम कोर्ट मे अंजुमान इनाजनिया मसाजिद कमेटी चुनौती देलक अछि। सुप्रीम कोर्ट मसाजिद कमेटी क याचिका पर तत्काल राहत देबा स इनकार क देने छल।


text:
मधुबनी. ‘दिल्ली हाट’ क तर्ज पर झंझारपुर क अररिया संग्राम मे ईस्ट-वेस्ट कोरिडोर (एनएच 57) क बगल मे ‘मिथिला हाट’ क मंगलदिन मुख्यमंत्री नीतीश कुमार शिलान्यास केलिथ. स्थल पर एकर निर्माण कार्य बुधदिन स शुरू भ गेल.
एहि मौका पर मुख्यमंत्री कहला जे मिथिला द कए जा रहल पर्यटकक लेल इ ‘मिथिला हाट’ आकर्षण क एक प्रमुख केंद्र बनत. मिथिला क कला-संस्कृति क संवर्द्धन मे इ पैघ भूमिका निभाउत. एकर माध्यम स मिथिला क कलाकार अपन उत्पाद कए भरि साल सुविधाजनक ढंग स प्रदर्शनी आ बिक्री क सकताह.
जल संसाधन मंत्री संजय कुमार झा अपन एहि ड्रीम प्रोजेक्ट क संबंध में कहैत छथि जे एहि मे 50 स्टॉल, कार्यालय भवन, भंडार गृह, कला-प्रदर्शनी भवन, सभागार, ओपन एरिया थिएटर, फूड स्टॉल, डोरमेटरी, पार्किंग इत्यादि क व्यवस्था होएत. बिहारआ केंद्र सरकार क दिस स समय-समय पर मेला आ प्रदर्शनी क आयोजन होएत. मिथिला हाट मे पर्यटकक आवाजाही बढ़बा स मिथिला क कला-संस्कृति क सं गसंग व्यंजन कए सेहो नव पहचान भेटत.
उल्लेखनीय अछि जे संजय झा क प्रयास स मंजूर भेल आ केंद्र आ राज्य सरकार क आर्थिक सहयोग स बनीरहल एहि मिथिला हाट क निर्माण कार्य जल संसाधन विभाग क बाढ़ नियंत्रण प्रमंडल-1, झंझारपुर क रहल अछि. 1.97 एकड़ मे बनी रहल एहि हाट क कुल लागत 3 करोड़ 82 लाख 85 हजार रुपया होएत, जाहि मे स करीब 82 लाख क अनुशंसा जल संसाधन मंत्री संजय कुमार झा अपन ऐच्छिक कोष स केलथि अछि. मिथिला हाट क ठीक बगल मे 6.1 हेक्टेयर मे पोखरी स्थित है, जेकर जल-जीवन-हरियाली अभियान क अंतर्गत सौंदर्यीकरण सेहो भ रहल अछि.
श्री झा कहला जे मिथिला क कला-संस्कृति क संवर्द्धन लेल मिथिला हाट क अतिरिक्त तीन सामान्य सुविधा केंद्र क निर्माण रहिका प्रखंड क जितवारपुर, झंझारपुर प्रखंड क रैमा आ पंडौल प्रखंड क रामपुर गाम मे कैल जा रहल अछि. एकर अलावा जितवारपुर में 9.37 करोड़ क लागत स क्राफ्ट विलेज क निर्माण क प्रस्ताव भारत सरकार कए पठाउल गेल अछि, जो स्वीकृति क प्रक्रिया में अछि. श्री झा कहला जे मिथिला चित्रकला संस्थान, सौराठ, मधुबनी क भवन आ संग्रहालय क निर्माण कार्य 40.75 करोड़ क लागत स चलि रहल अछि । इ जनवरी 2021 तक पूरा भ जाएत.


text:
स्वाध्याय
– प्रवीण नारायण चौधरी
रामचरितमानस मोती
विश्वामित्र-यज्ञ केर रक्षा
पूर्वक अध्याय मे राजा दशरथ सँ हुनक प्राणो सँ बढिकय प्रिय पुत्र लोकनि राम व लक्ष्मण केँ विश्वामित्रजी अपना संग धर्म-यज्ञ आदिक रक्षा हेतु मांगिकय आनि लेलनि। ताड़का केर वध सेहो भ’ गेल। आब आगू….
१. सब अस्त्र-शस्त्र समर्पण कय केँ मुनि प्रभु श्री रामजी केँ अपन आश्रम मे लय अनलाह आर हुनका परम हितु जानि भक्तिपूर्वक कंद, मूल व फल केर भोजन करौलनि।
२. सबेरकाल श्री रघुनाथजी मुनि सँ कहलखिन – अपने जाउ आ निडर भ’ कय यज्ञ करू। ई सुनिकय सब मुनि लोकनि हवन करय लगलाह। श्री रामजी यज्ञक रखवाली पर डटल रहथि।
३. ई समाचार सुनिकर मुनि लोकनिक शत्रु कोरथी राक्षस मारीच अपन सहायक सभ केँ लय दौड़ुल। श्री रामजी बिना फल वला बाण ओकरा मारलनि जाहि सँ ओ सौ योजन के विस्तार वला समुद्र के दोसर पार जाय खसल। फेर सुबाहु केँ अग्निबाण मारलनि।
४. दोसर दिश छोट भाइ लक्ष्मणजी राक्षसक सेना केर संहार कय देलनि। एहि तरहें श्री रामजी राक्षस सबकेँ मारिकय ब्राह्मण लोकनि केँ निर्भय बना देलथि। तखन सब देवता आ मुनि लोकनि हुनक स्तुति करय लगलाह।
५. श्री रघुनाथजी ओतय किछु दिन रहिकय ब्राह्मण लोकनि पर दया कयलथि। भक्ति केर कारण ब्राह्मण लोकनि हुनका पुराण केर बहुतो रास कथा सब कहलखिन, हालांकि प्रभुजी सब जनैत रहथि। तदन्तर मुनि आदरपूर्वक बुझाकय कहलखिन – हे प्रभो! चलिकय एकटा चरित्र देखू। रघुकुल केर स्वामी श्री रामचन्द्रजी धनुषयज्ञ केर बात सुनिकय मुनिश्रेष्ठ विश्वामित्रजीक संग प्रसन्न भ’ कय चलि देलाह।
हरिः हरः!!


text:
आलेख
(आत्ममंथन)
– प्रवीण नारायण चौधरी
मिथिलाक ९९% जनताक वर्तमान स्थिति यैह छैक जे ओ ‘अपन’ पहिचानक विशिष्टता सँ पूर्ण रूप सँ कटि गेल अछि। नहिये ओकरा भाषिक पहिचान सँ कोनो आत्मसम्मान भेटैत छैक, नहिये ओ अपन भौगोलिक विशिष्टता सँ कोनो तरहक आकर्षण स्वीकार करैत अछि, नहिये ओकरा कोनो तरहक ऐतिहासिकता सँ लगाव छैक….. बस ओ बिहारी बनिकय प्रसन्न अछि, अपन गाम छोड़ि कतहु दुइ पैसा मजदूरी कमाइत प्रसन्न अछि, जाति-पाति मे बँटल अपन वोट बेचिकय प्रसन्न अछि।
जे पढल-लिखल अछि ओकरो मे चाकरी करबाक आ बस अपना सहित परिवारक भरण-पोषण करबाक मुख्य चुनौती सँ लड़िते समय खत्म भऽ जाइत छैक। बचल समय मे मोबाइल पर सेहो फेसबुक छहिये, देशक आन ठाम कि होइत छैक, ताहि पर लंबा-लंबा गप्प ओकरा मारैत देखल जा सकैत छैक। घरक विपन्नता, आर्थिक पिछड़ापण, लोक-पलायन, हेराइत-मेटाइत मिथिला अस्मिता व मैथिल पहिचान इत्यादि सँ ओकरा कोनो चिन्ता नहि छैक।
जे नेता बनैत अछि, ओकरा प्रखंड आ पंचायत मे कोना लूटल जाय, कोना रभाइस कैल जाय, कोना जनता केँ ठकल जाय… प्रथमत: यैह बात सबहक चिन्ता होइत छैक। ठेका-पट्टा सँ माल करगर जमा भऽ गेलैक, तखन सोचैत अछि जे आब विधायक आ पार्षद बनि लूटक दायरा केँ आरो बढाबी। जिला सँ ऊपर राजधानी धरि पहुँची। फुर्सत जखन-जखन भेटत तऽ अपन वोट बैंक लेल झगड़ा, फसाद आ विषादपूर्ण माहौल बनबैत रही, बनबाबैत रही, ऊपर सऽ पोछल-पाछल भीतर सँ स्याह बनल रही। नेतागिरी लूटि मे लटबा करैत चमकौने रही।
ओम्हर झा जी सब जे भागिकय टाउन धेलक, ओतय सँ फेर आब कनेक होश भेलैक तऽ चिन्ता-चिन्तन बढेलक अछि, मुदा फेसबुक सँ धरातल पर उतरय मे १-२ जीवन बीत जेतैक तैयो किछु हेतैक वा नहि… ई नहि कहल जा सकैत छैक। मुदा चिन्तनक दायरा बढलैक अछि। जन्तर-मन्तर पर सेहो १० सँ २० आ २० सँ ४० भेलैक अछि। एम्हर एगो झा जी कलकत्तावला मधुबनी के मेंही बोली, कर्मक छूच्छे गोली भूमि पर मिथिला समागम करय जा रहल छैक – बेचारा डेली दस गो अपडेट दैत छैक, प्रयास मे कतहु कमी नहि रखने छैक… मिथिला भवन केँ पहिने पाइन घेर लेलकैक, तखन आब दोसर ठाम जगह ठीकठाक करैत कार्यक्रम तय समय परसू यानि २९ अगस्त सँ शुरु हेतैक। दुइ दिन चलतैक।
झा जी कलकत्तावला के कहना अनुसार सब समाधान राजनैतिक चेतना सँ हेतैक, मुदा नेता जे सब छैक, ओ सब सत्रह ठाम आ केकरो पाजामा मे डोरी छहिये नहि, हाथे सँ धेने गुप्तांग केँ नुकौने नेतागिरी करय लेल बढल छैक। आम जनमानस मे ओकरा सब केँ आइयो बौआ-नुनु टा कहिकय पहिचान छैक। तैयो, समागम तय समय सँ हेतैक, दुर्दिन कनिकबो बदलतैक से आशा करू। परिणाम स्वयं कलकत्तेवला झा जी सँ सुनब – ओ बेचारे गीत, कविता, कथा सब लिखैत ओहि दुर्दिन केँ पुन: गेबे करता।
मुदा सहरसाक क्रान्तिभूमि पर वीरतापूर्ण गाथा लिखल जायत, ई विस्तार सँ हम दोसर दिन कहब।
मैथिली जिन्दाबाद!! मिथिला लेल रुचि रखनिहार टा निचाँ पेज केँ लाइक करब आ ओहने लोक लेल एकटा शेयर अहाँ सेहो करब, अनुरोध!!
https://www.facebook.com/Mithila.Movement.In.Pictures?ref=bookmarks
हरि: हर:!!


text: पटना। राष्ट्रीय राजमार्ग (एनएच) क बत्तीसटा योजना क स्वीकृति केंद्र सरकार रोकि रखने अछि। योजना मरम्मत स संबंधित अछि। पथ निर्माण मंत्री डॉ प्रेम कुमार कहला जे एनएच क लंबित पड़ल योजना क मामला केंद्र क समक्ष फेर उठाउत सरकार। पथ निर्माण मंत्री कहला जे बिहार मे 3734 किमी राष्ट्रीय राजमार्ग अछि। एहि मे 799 किमी मे एनएचडीपी क अंतर्गत एनएचएआई द्वारा फोर लेनिंग क काज कराउल जा रहल अछि। शेष 2935 किमी एनएच क रख रखाव क लेल राज्य सरकार एकटा एजेंसी क रूप मे काज करैत अछि। वित्तीय वर्ष 2009-10 क वार्षिक कार्य योजना मे 284. 48 करोड़ केंद्र सरकार बिहार क लेल तय करि रखने अछि। एकर तहत 336.52 करोड़ क 36टा परियोजना कए स्वीकृति क लेल केंद्रीय सड़क, परिवहन एवं राजमार्ग मंत्रालय कए पठाउल गेल अछि। एहि मे स मात्र चारिटा कए स्वीकृति भेटल अछि। एतबे नहि पिछला साल 40टा योजना क पुनरीक्षित प्राक्कलन केंद्र कए अनुमति क लेल पठेने रही, एखन धरि कोनो उत्तर नहि भेटल अछि।


text:
मिथिला आर्ट, लिटरेचर एन्ड फिल्म फेस्टिवल – सहरसा
अप्रैल २ सँ ४, २०२१ ई.
प्रस्तावित स्थल – जिला प्रेक्षागृह, विकास भवन समीप सहरसा – जेकर उद्घाटन हालहि बिहार सरकार द्वारा सम्पन्न भेल अछि, जाहि ठाम सहरसाक सर्वथा नव आ आधुनिक सम्पूर्ण सुविधा जाहि मे ३६० गोटाक बैसबाक आ अपनहि स्थान सँ माइक्रोफोन मे बजबाक – एतेक मुख्य सुविधा उपलब्ध अछि, ताहि ठाम मैथिली-हिन्दीक प्रख्यात चेहरा “शैलेन्द्र शैली” केर संयोजन आ हमरा सभक अतिप्रिय मैथिली परिकल्पना मे सर्वथा उच्च मनोयोग सँ विचार आ काज दुनू कयनिहार व्यक्तित्व किसलय कृष्ण केर थीम आ परिकल्पना सहित तथा संस्कृति मिथिलाक अध्यक्ष महोदय – जेठ भैयारी तुल्य श्री राम कुमार सिंह भाइजीक अभिभावकत्व संग सहरसा, सुपौल आ मधेपुरा केर अनेकों समाजसेवी व साहित्यसेवी लोकनिक संरक्षकत्व मे अत्यन्त खास आयोजन होमय जा रहल अछि – मिथिला आर्ट लिटरेचर एन्ड फिल्म फेस्टिवल जेकरा शौर्ट मे ‘माल्फ’ कहल जाइछ।
विदिते अछि जे माल्फ २०१८ मे २८-३० दिसम्बर अर्थात् तीन-दिवसीय आयोजन भेल छल जे अपना आप मे अति-विशिष्ट आ विलक्षण अतिथि सत्कार व स्थानीय योगदानकर्मी लोकनिक सेवाभाव आदि मे अभूतपूर्व रहल छल हमरा दृष्टि मे – जाहि मे कुल २७ गोट साहित्यिक, सांस्कृतिक आ सिनेमाई सत्र आर लगभग १०० सँ ऊपर समस्त भारत ओ नेपाल केर मैथिली विज्ञ लोकनिक अपूर्व जमघट भेल छल। से, एहि वर्ष पुनः दोहरायल जायत, कहि रहला अछि किसलय कृष्ण।
एहि वर्ष किछु परिवर्तिक प्रारूप सेहो देखय मे आओत। कइएक बेर ई देखल गेल अछि जे नीक-नीक विषय पर वक्तव्यक फजगज मे विलक्षणता हेरा जाइत अछि, से परिकल्पनाकार एहि बेर कनेक अलग ढंग सँ जाय लेलआतुर छथि। ई आतुरता केवल विलक्षणता केँ जनप्रभावी बनेबाक लेल कहि सकैत छी। सहिये छैक, एक्के विषय पर – एक्के सत्र मे – आपसे मे मतभिन्नता आ मतखन्डन केर झगड़ा चरम पर पहुँचि जाय त दर्शक-श्रोता ठकायल अनुभव करैत छथि। तेँ एहि बेर मिथिलाक इतिहास, मैथिली भाषिक पहिचान, मैथिली लोक रंग मंच पर अलग-अलग व्याख्यानमालाक प्रस्तुति विशेषज्ञ वक्ता-ज्ञाता द्वारा राखल जायत।
एतबा कहाँ! पहिने किछु सीमा एहनो छल जेकरा उचित नहि कहय किछु लोक…. जेना राजनीति सँ हंटिकय केवल साहित्यिक-सांस्कृतिक…. नहि-नहि! जे राजनीति सब दशा-दिशा तय करैत अछि ताहि मे मैथिली कियैक पाछू रहय? बिना विद्वत् मार्गदर्शन आखिर राजनीति केर औकाते की? आइ जे राजनीतिक अराजकता आ जातीय आधार पर सामाजिक विखन्डन जेहेन महावाहियात अवस्था मिथिला (बिहार वा नेपाल) केर देखल जाइछ, तेकर समाधान सेहो त आखिर मैथिली साहित्यहि केँ सोचबाक छैक। साहित्य यदि प्रासंगिकता केँ नहि देखत त के देखत? वैह… जे आइ राजनीतिक गोटी सेटिंग मे सारा समाज आ सभ्यता केँ अपना टका आ दम्भ या दर्प सँ व्याख्या-परिभाषिक करैत पटना-दिल्ली-काठमान्डू-जनकपुर (राजधानी) धरि जाइत अछि? बिल्कुल नहि! एहि बेर ‘माल्फ’ केर परिकल्पना मे पंचायत प्रतिनिधि सँ लैत प्रखन्ड या जिला परिषद् या सामान्य राजनीतिक परिवेश मे सक्रिय विभिन्न सेवी लोकनिक संग चिन्तन आगू बढत। तेँ ईहो एकटा निश्चित मार्ग तय करयवला अछि जाहि सँ ‘माल्फ’ ऐतिहासिक होयबाक बात तय अछि।
एक आरो महत्वपूर्ण बात ई लागल जे – अत्यन्त प्राचीन समय सँ स्थापित मैथिली भाषाक वर्तमान स्वरूप आखिर संकुचित कियैक भऽ रहल अछि? माने जे मैथिलीक विभिन्न बोली आ मूल मातृभाषा मैथिलीक बीच आपेकताक भाव कम कियैक भऽ रहल अछि? से स्पष्ट अछि जे आपस मे कय रंगक झगड़ा – बोलीक अन्तर, जातीय भावना मे ऊँच-नीचक भाव, क्षेत्रीय भिन्नता सँ उपजल अस्मिताक आधार पर फर्क या दुराव… कय रंग के बात छैक… तेकरा सबटा के नीक सँ व्याख्या करबाक लेल २ घन्टाक एकटा महत्वपूर्ण सत्र राखल जायत – एकर नाम होयत “हिमवन सँ बाबाधाम” धरि। हमरा गजेन्द्र गजुर केर एकटा डकुमेन्ट्री फिल्म “मैथिली फूल नहि फुलबारी छियैक” से मोन पड़ि रहल अछि। लेकिन “माल्फ” आरो आगू किछु डेग बढाकय सब जिला सँ विज्ञ वक्ता केँ बजाकय मुख्य कारण तकबाक चेष्टा करत। आखिर लोक अपनहि मूल सँ भिन्न कियैक होबय चाहि रहल अछि, वा कियैक संयुक्त स्वामित्य सब नहि लय पाबि रहल अछि… से सब बात पर चिन्तन करत।
फिल्म केर अवस्था पर त स्वयं दशकों-दशक केर कइएक कथा-गाथा किसलय कृष्ण पूर्वहु मे लिखैत-कहैत रहला अछि। तखन एहि वर्ष ‘माल्फ’ द्वारा विगत यूट्यूब युग आ इन्टरनेट मार्फत रिलीज करबाक सुविधा भेटला उपरान्त मैथिली सिनेमा केर प्रगति-गति-मति-थिति-बिति सब विन्दु पर चर्चा करबे करत। संगहि हाल रिलीज भेल किछु नव सिनेमा केर प्रदर्शन सेहो कयल जायत।
रंग कलाक परिदृश्य मे काठमान्डू सँ दिल्ली धरिक टोली एबाक सम्भावना अछि। संगहि लोकनाच केर जीबित स्वरूप अन्तर्गत ‘विदापत नाच’, ‘झुम्मर’, ‘पमरिया’, ‘बहुरा-गोरहिन’, ‘लोरिक’, आदि प्रस्तुत कयल जायत।
पुस्तक प्रदर्शनी, चित्रकला प्रदर्शनी – संगहि हस्तकला आ गृहउद्योग द्वारा निर्मित मिथिलाक विभिन्न खाद्य परिकार वा अन्य चीज-वस्तु केर बिक्री-प्रदर्शनी स्टाल सेहो राखल जायत।
सहरसाक अतिथि-सत्कार त भाइ सब केँ बुझले अछि। हँ, तखन बीच मे जे छोड़ि-छोड़ि अतिथि सब अपने भागि जाइत छियैक से टा नहि भगबैक…! आर हमर एकटा आग्रह जे ३ दिन एहि उत्सव मे त १ दिन कम सँ कम क्षेत्रक भ्रमण कय पर्यटकीय महत्वक स्थल सब पर सेहो अपन-अपन मोबाइल आ फेसबुक सब पर नीक-नीक स्टोरी अपने लोकनि लिखबैक जाहि सँ आर्थिक विकासक नीक भविष्य निर्माण हेतैक। ई जरूरी छैक। ओहि ठामक बारहो-वर्ण-छत्तीसो-जाति केर विकास लेल आर्थिक उन्नति बेसी जरूरी छैक जे ‘माल्फ’ केर निहित उद्देश्य मे एक छैक। जिला प्रशासन आ राज्य केर कला-संस्कृति मंत्रालय सब धरि सेहो यैह प्रस्ताव जा रहल छैक।
पैछले बेर जेकाँ अहु बेर सक्रिय टीम मे हमरा सभक चहेता राजनीति मे सक्रिय कार्यकर्ता प्रभात रंजन भाइ, मोहिउद्दीन भाइ, राहुल झा, बौआ खान, राजेश रंजन, सुमन समाज भाइजी, सन्दीप कश्यप, भोगेन्द्र शर्मा निर्मल, विमलकान्त झा भाइसाहेब, कुमार आशीष जी, कन्हैया कुमार, श्रुति कान्त, पारस भाइजी, मधुकान्त झा, रमण ठाकुर जी आदि अनेकों कार्यकर्ताक संग विज्ञ-साहित्यकार व सलाहकार आदि मे डा. ललितेश मिश्र, डा. महेन्द्र, डा. अरविन्द मिश्र नीरज, डा. कमल मोहन चुन्नू, डा. रामचैतन्य धीरज, डा. गणेश मिश्र, डा. अशोक सिंह तोमर, डा. रफत परवेज, संजय कुमार यादव, सुभाषचन्द्र झा, विमलजी मिश्र, मनोज श्रीपति, प्रो. विद्यानन्द मिश्र, आचार्य धर्मेन्द्र नाथ मिश्र, जीवानन्द झा, मुन्ना चमन, करुणा झा, दक्षिणेश्वर प्रसाद राय, अमोल राय, अरुण माया, डा. तारानन्द वियोगी, अजित आजाद, विनोद कुमार झा, कथाकार अशोक, कुणाल ठाकुर, श्री कुणाल, किशोर केशव, संजीव मिथिलाकिङ्कर, रामबाबू सिंह, रमेश रंजन झा, धीरेन्द्र प्रेमर्षि, देवेन्द्र मिश्र, जीवनाथ चौधरी, श्यामसुन्दर शशि, अशोक दत्त, कर्ण संजय, एस. सी. सुमन, कश्यप कमल, इन्दुलेखा झा, डा. रेणू सिंह, डा. शेफालिका वर्मा, डा. विभा कुमारी, विभा झा, डा. महेन्द्र नारायण राम आदि अनेकों नामचिन हस्ती लोकनिक सहोयग व सहभागिता रहबाक निस्तुकी अछि। मैथिली जिन्दाबाद केर प्रतिनिधिक रूप मे हमर सहभागिता डा. आभास लाभ संग आ सपत्नीक श्रीमती वन्दना चौधरी व सोशल मीडिया मे सर्वाधिक सक्रिय श्रीमती भावना मिश्रक सहभागिता सेहो होयबाक उम्मीद अछि।
हरिः हरः!!


text:
जम्मू-कश्मीर। 01 जनवरी। जम्मू-कश्मीर के पुलवामा जिला मे कैल्हि रवि दिन केंद्रीय रिजर्व पुलिस बल (सीआरपीएफ) केँ ट्रेनिंग कैंप पर भेल आतंकी हमाल क' केंद्रीय गृह मंत्री राजनाथ सिंह कायरता देलनि। राजनाथ सिंह कहलनि कि आतंकी सभ कायरतापूर्ण काज केना अछि। हमरा अप्पन बहादुर जवान पर गर्व अछि। जवान सभक बलिदान बेकार नहि जाय लेल देब आओर पूरा देश जवान सभक परिवार केर संग अछि।
गौरतलब अछि कि सीआरपीएफ कैंप पर भेल एहि हमला मे 5 जवान शहीद भ' गेला आओर सुरक्षाबल सेहो दू आतंकी क' ढेर केलक। भारी मात्रा मे हथियार सभसँ लैस आतंकवादी सभ मध्य रात्रि क' लाथपोरा इलाकाक शिविर मे प्रवेश केलक आओर अंधाधुंध गोलीबारी केलक।
जबरन घुसबाक बाद दुनू आतंकवादी श्रीनगर-जम्मू राजमार्ग पर स्थित सीआरपीएफ शिविर मे मुइला धरी मोर्चा सम्हारने रहल।आतंकवादी संगठन जैश-ए-मोहम्मद (जेईएम) पुलवामा जिलेक लेथपोरा इलाका मे भेल सीआरपीएफ केर 185वीं बटालयिन केर प्रशिक्षण शिविर पर भेल एहि हमलाक जिम्मेदारी लेना अछि।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jnjmanu@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
बुधवार, 28 मार्च 2012
बाल-गजल
बौआ कए हाथक तरुआ गमके
कारी बकरी,नब उज्जर महिष
लाल बाछी किए दौर-दौर बमके
बौआक घोरा सय-सय कए देखू
काका कें घोरा पिद्दी कतेक कमके
बाबी कें साडी मए कें लहंगा बहे
बौआ कें गघरी त कतेक झमके
बौआ हमर आब गुमशुम किए
किएक नै ठुमुक-ठुमुक ठुमके
(सरल वार्णिक, वर्ण-१३ )
***जगदानन्द झा 'मनु'


text:
नङ्गा पर्वत
नङ्गा पर्वत (अर्थ, नङ्गा पर्वत हिन्दी: नंगा परबत, उर्दु: ننگا پربت [nəŋɡaː pərbət̪]) विश्वक नअम सवोच्च आ आठ हजार मिटरसँ बेसी उचाई भेल हिमालय छी । एकर समुद्र सतहसँ उचाई ८,१२६ (२६,६६० फिट) अछि । एकरा दुनियाके खुनी पहाड़ सेहो कहल जाइत अछि कियाकी एकर आरोहण केनिहार बहुत पर्वतारोहीसभक जान चलि गेल अछि । विसम् शताब्दीक पहिल हिस्सामे आठ हजार मिटर उचाई भेल पहाड़सभमे सँ ई पहाड़ आरोहण करिमे सभसँ बेसी जानक क्षति भेल छल । नङ्गा पर्वत पाकिस्तानद्वारा नियन्त्रित गिलगित-बल्तिस्तान क्षेत्रमे आबैत अछि जकरा भारत सेहो अपन हिस्सा मानैत अछि ।
भूगोल[सम्पादन करी]
सन्दर्भ सामाग्रीसभ [सम्पादन करी]
- ↑ १.० १.१ Nanga Parbat lies on the western side of the Line of Control in Pakistan-administered Kashmir.
बाह्य जडीसभ[सम्पादन करी]


text:
मिथिला प्रकृतिपूजक संस्कृति रहल अछि। ई इलाका शाक्त साम्प्रादाय क इलाका रहल अछि। जे साम्प्रदाय सबसे पहिने महिलाक महत्व कए चिन्हलक आओर उपासना क अधिकार टा नहि बल्कि पुरोहित क काज मे सेहो महिला क सहभागिता शामिल केलक । सनातन हो, बौद्ध हो वा फेर जैन, मिथिलाक महिला सब ठाम अपन एकटा खास महत्व रखैत छथि। हम आम तौर पर सीता, गार्गी, आओर मैत्री क चर्च करैत छलहूँ, मुदा ठेरिका, मल्लिनाथा आओर बौद्ध धर्म वा जैन धर्म मे मिथिलानी कए नजरअंदाज कए दैत छी। एना नहि अछि, जैन धर्मांवली क 19म तीर्थंकर मिथिला क बेटी छलीह। बौद्ध धर्म मे सेहो मिथिलाक कईकटा बेटी अपन महत्वपूर्ण जगह बनेलीह। जतय धरि सनातन धर्म क सवाल अछि न्याय, धर्म आ साहित्य आदि विषय पर मिथिलाक बेटी क अपन एकटा अलग नजरिया हमेशा देखबा लेल भेटैत अछि । मिथिलाक राजनीतिक वजूद मे सेहो मिथिलानी क योगदान महत्वपूर्ण अछि। एक स बेसी बेर महिलानी मिथिला क सिंहासन पर बैसि चुकल छथि। इसमाद मिथिलाक महिला पर एकटा पूरा श्रृंखला अहाँक सोझा राखय जा रहल अछि। एक माह धरि हम अहाँ कए मिथिलाक ओ तमाम महिला क संबंध मे बतायब जे धर्म, राजनीति आओर समाज क निर्माण, विकास मे महत्वपूर्ण भूमिका निभौने छथि। हम ओ महिला क बारे मे अहाँ कए जानकारी देब जे नहि खाली मिथिला बल्कि विश्व स्तर पर अपन नाम स्थापित केलथि आओर धार्मिक, सामाजिक और राजनीतिक दिशा कए नब ठेकान देलथि।प्रस्तुत अछि एहि इसमाद क शोध संपादक सुनील कुमार झाक एहि श्रृंखला क खास प्रस्तुति। ई जे एकटा मिथिलानी छलीह – समदिया
चामुण्डा
चामुण्डा मिथिलाक दोसर बेटी छलीह जे धरती मे समा गेल छलीह । सीते जेंका हिनको धरती मैया हिनकर पुकार पर हिनका अपने गोदी मे सुता लेल छलथि । मिथिलाक कतेको लोग कए ई नहि बुझल अछि । झंझारपूर रेलवे स्टेशन स दू कोश पूर्व-दक्षिण मे पचही नामक गाँव मे न्यायदर्शन क टीकाकार ‘’वर्द्धमान’’ उपाध्याय रहैत छलाह । ओ महाशक्ति क उपासक वा सदाचार निष्णात छलथि । हिनका पुत्र नहि छल । एहिलेल ओ चिन्तित रहैत छलाह । एक बेर ओ उत्कट तपस्या केलाह । स्वप्न मे भगवती दर्शन देलथि, कहलथि – अहाँक भाग्य मे पुत्र नहि छथि । एकटा पुत्री शीघ्र जन्म लेतीह । भगवती क आशिर्वाद स शीघ्रे एकटा पुत्री जन्म लेलथि । उपाध्याय जी हुनकर नाम राखलथि ‘चामुण्डा’ ।
चामुण्डा कए भगवती क अंश मानि उपाध्याय जी अपने हुनकर लालन पालन करय लागलथि । चामुण्डा रूप, गुण आओर मातृ-पितृ भक्ति मे एक समान छलीह । 17 सालक अवस्था मे ओ महाविदुषी भए गेलीह, मुदा विधि क विधान किछु अओर छल । एक दिन पूजा क लेल फूल तोड़य बगीचा मे गेलीह । ओहि समय मुगल सेना बंगाल विजय क लेल जा रह छल । सेनानायक क नजर रूपलावण्य स परिपूर्ण ओ रमणी पर पड़ि गेलथि । सेनानायक क मन मे दु:विचार आबि गेल । सेनापति सेना कए रूकबा आदेश देलथि आओर अपन घृनित अभिप्राय लकए चामुण्डा लग एलथि । बुद्धिमति चामुण्डा क नजर सेनापति पर गेल । ओ हुनकर अभिप्राय बुझि गेलथि । किछु काल तक ओ सेनापति स अनुनय विनय केलथि, मुदा कामान्ध दुराचारी पर जखन कोनो फर्क नहि पड़लाह, तखन चामुण्डा अपन स्वरूप बदलि लेलथि । आँखि लाल भए गेल । होठ फड़कय लागल । सोंसे शरीर मे रोमांच होबय लागल । हिनकर अद्भूत रूप देखिकए सेनापति डरि कए हिनका स दूर हटि गेल । तखन चामुण्डा पृथ्वी स प्रार्थना केलथि, ‘’’’वसुन्धरे, शीघ्र अपन गर्भ मे शरण दए कए ई अबला क लाज राखू ।‘’ एहि प्रार्थना स धरतीक हृदय विदीर्ण भए गेलीह । भयानक शब्द क संग पृथ्वीतल फाटि गेल । सैनिक सहित सैनापति एहि माया कए देखि मुर्च्छित भए गेल । चामुण्डा पृथ्वी में समा गेलीह । एहि तरह धरती माय ओहि महाविदुषी क रक्षा केलथि । जाहि जगह धरती फटल छल, आजुक समय ओहि जगह पर एकटा मन्दिर अछि, जे चामुण्डा देवी मंदिर क नाम से प्रसिद्ध अछि । कहल जाएत अछि एतय हरेक मुराद पूरा होएत अछि । लड़की चामुण्डा जैहन रूप अओर गुण क कामना करैत अछि ।


text:
इतिहास
– डा. उपेन्द्र ठाकुर
“प्रारम्भिक राजतंत्रः विदेह”
(मिथिलाक इतिहास, लेखकः डा. उपेन्द्र ठाकुर)
विदेह नाम सम्बद्ध प्रदेश तथा एकर जनता एहि दुनूकेँ देल गेल छलैक। ब्राह्मण ग्रन्थ सभक सम्पादनक समय मध्यदेशक पूर्वमे कौशल विदेह नामक सजातीय जन सभक महासंघ छल, जकर महत्व पुरु-पंचाल जन सभसँ थोड़बो कम नहि छलैक।*१ प्राचीनकालमे विदेह देश आर्यभूमिक प्राच्यतम् प्रदेश छल।*२
किन्तु मनुक अनुसार “वैश्यद्वारा ब्राह्मणीक गर्भसँ उत्पन्न सन्तान वैदेह कहबैत अछि जे विदेहक अर्थात् उत्तरी बिहारक आवासी अछि। ओ सभ राजान्तःपुरक पहरा क’ क’ अपन जीविका चलबैत अछि।”*३ बुझाइत अछि जे मनुक समय मे जैन आ बौद्ध धर्मक प्रसारक कारणे जाति सम्बन्धी आचार-विचार शिथिल भ’ जयबाक फलस्वरूप विदेह लोकनिक समादरक दृष्टि सँ नहि देखल जाइत छलनि। मनुस्मृतिक*४ अनुसार ब्रह्मर्षिदेश धार्मिक भरत लोकनिक निवासस्थल छल तथा पुरु-पंचाल लोकनिक आर्यावर्तक निवासी छलाह जे राजनीतिक तथा सांस्कृतिक उपलब्धिमे अग्रणी छलाह।
ऐतरेय ब्राह्मणमे परवर्ती वैदिक युगमे उत्तर भारतमे बसनिहार विभिन्न जनकक उल्लेख भेटैत अछि।*५ एकर अनुसार मध्यप्रदेशमे पुरु-पंचाल वंश तथा उशीनगरक राज्य छल। मध्यप्रदेशक दक्षिणमे सात्वतलोकनि रहैत छलाह तथा प्राच्यलोकनि एकर पूर्व मे बसल छलाह।
*१. ला, क्षत्रिय ट्राइब्स, पृष्ठ १२६
*२. सै. बू. ई. १२, भूमिका XLII-XLIII
*३. मनुस्मृति १०.२; १०.२६; तु. १०.१७.१९, ३३, ४७, बार्नेट, एन्टीक्विटीज ओफ इंडिया, पृष्ठ १३३, गौतम, ४१७
*५. ८.३.१४ तु. शत. पथ. ५-१; १२-१३
ई प्राच्य काशी, कोशल, विदेह तथा मगधजन छलाह। ब्रह्मर्षिदेशमे कुरुक्षेत्र, मत्स्य, पञ्चाल तथा शूरसेन राज्य सम्मिलित छल। ऐतरेय ब्राह्मणमे एहि भूमिकेँ मध्यमादिक कहल गेलैक।*१ किन्तु, ऐतरेय ब्राह्मणमे पूर्वप्रदेशक रूपमे गृहीत काशी, कोशल, विदेह तथा मगधसँ पूर्वमे स्थित जनसभ मनुस्मृतिमे ब्रह्मर्षिदेशसँ बहिष्कृत अछि। ई स्थिति वस्तुतः आर्य संस्कृति वाहक होयबाक दावा कयनिहार आर्यलोकनिक तथा उक्त आर्यजन द्वारा हेय बूझल गेल प्राच्यदेशीय आर्य जनमे स्पष्ट विभेदकेँ प्रदर्शित करैत अछि।
विदेह तथा लिच्छविक व्रात्यक रूपमे वर्गीकरण ई सूचित करैत अछि जे ब्राह्मणधर्मक प्रमुख प्रतिनिधिक रूपमे वैदेहलोकनिकेँ उपस्थापित कर’ बला शतपथब्राह्मणसँ मनुस्मृति पर्याप्त परवर्ती रचना थिक।*२ एहि ग्रन्थमे उक्त जातिकेँ प्रदत्त स्थान प्रायः एहि तथ्यसँ सम्बद्ध अछि जे विदेहजन, विशेषतः एकर लिच्छवी शाखा, बौद्धधर्मक विकासमे महत्वपूर्ण भूमिका निर्वाह कयलक। ई महत्वपूर्ण विषय अछि जे जैन तथा बौद्धधर्मक उद्भव ओही प्रदेशमे भेल जतय शतपथब्राह्मणक रचना भेल छल।*३
कतिपय विद्वानक अनुसार विदेघ माधव तथा हुनकर पुरोहित गोतम रहुगणक उपाख्यान आर्यसभ्यताक पूर्वाभिमुख प्रसारक प्रमाण थिक।*४ ऋग्वेद कालमे आर्यसभ्यताक केन्द्र पाँचटा नदीक प्रदेश – पश्चिमसँ सरस्वती तथा दृषद्वती नदीक मध्यमे स्थित भरतजनक भूमि दिस घसकि रहल छल। आर्यसभ्यताक एहि पूर्वाभिमुख प्रसारसँ प्रतीत होइत अछि जे ब्राह्मणकालमे कुरु-पंचालदेशसँ क्षेत्र, विशेषतः काशी, कोशल तथा विदेह विशिष्टता प्राप्त क’ चुकल छल।*५
*२. डा. सुनीतिकुमार चटर्जी विदेह तथा लिच्छवीकेँ भारत-मङ्गोल शाखाक मानैत छथि (द्रष्टव्य – किरात-जन-कीर्ति, ज. रो. सो. बं. भाग, १६, १९५०, स. २, पृष्ठ १६९-१७९)। अस्पष्ट अछिजे डा. चटर्जीक उक्त धारणाक आधार मनु एवं अन्य विद्वान लोकनिक उपर्युक्त कथन अछि जकर अनुसार विदेह तथा लिच्छवि व्रात्य छलाह।
*३. वेबर, हिस्ट्री ओफ इण्डियन लिटरेचर, पृ. २७६-७७, २८४
*४. सै. बु. ई. १२, पृष्ठ १०
*५. कै. हि. इ. भाग १, पृ. ११६-१७; डी. आर. भण्डारकर, वाल्यूम ला, पृष्ठ २, वैद्य हि. सं लि. भाग १, पृ. १६; दी वेदिक एज पृ. २२७-३७
नोटः बहुत रास सन्दर्भ वस्तुक वृहत् नाम केँ हम स्वयं खोजि रहल छी। पढैत-लिखैत बाद मे पता लागत तऽ स्पष्ट करब।


text:
जागरूक मिथिला
| झा चंदन | नई दिल्ली | 22वाँ अप्रिल,2015 09:55भोर IST
आय अंतर्राष्ट्रीय पृथ्वी दिवस मनौल जा रहल अछि । सन्युक्त राष्ट्र महासभा द्वारा पारित एक्टा प्रस्ताव मs कहल गेल छल जे वर्तमानक औ भविष्यक पीढिं कs लेल आर्थिक, सामाजिक औ पर्यावरणीय आवश्कता सब मs संतुलन बनाउ क लेल लोग सब कs प्रकृति कs संग सद्भाव रैखकर जिवाक चाहि ,जेतेक प्राकृतिक संसाधन सब छै ओक्कर ढ़ंग सौं उपयोग औ रख-रखाव हेवाक चाही।
मिथिला क्षेत्रक गप्प करि तह मैथिल समाज शुरु सौं प्रकृति सs जुरल छैथ , चाहे कृषि सौ जुरल काज हुवै, या कोनो तरह कs पाबैन-त्यौहार । कृषि संबंधित काज मs मैथिलजन धान, गेहूँ , मरुवा, साग-तरकारी , कुशियार संगे विशेषत: पान , माँछ औ मखान जेकि हरेक मैथिलक भोजन संगे पाबिनक संसाधन थिक पs बेसि जोर दै छैक । अहि संसाधन कs उगवै सौ लsकs , भुमि , जल औ पर्यावरणक सहि सौ उपयोग औ बचाव (संरक्षण) सम्मलित अछि औ अहि कार्यविधि के मैथिलसब संस्कारक रूप मs अप्पन पीढी क प्रेषित कs रहलैथ हँ| मिथिलाक पाबिनक-त्योहारक गप्प करि तह जेतेक पाबिन अछि सब प्रकृति कs समर्पित अछि, जेनाकि होरी , जुरि-शीतल, दीपावली,हुका-हुक्की, छैठ , मधुश्रावणी,बरिसैत औ आन सब| मुद्दा पलायन औ युवा-पीढी पs आन संस्कृति संगे पर्व-त्योहारक प्रभाव केर कारण मैथिल सब अप्पन संस्कृति औ एककर महत्वपूर्ण उपयोगी प्रभाव सौ विमुख भs रहाल छैथ, अहि उदासीनता के कारण सामाजिक औ राजनैतिक स्तर पs प्रचार औ प्रसार के अभावो छैक|
पृथ्वी-दिवसक अवसर पs आग्रह जे आन अहाँक संस्कृति के महत्तव बुझै छैथ औ आदर करै छैथ ताहि सौ अहुँ अप्पन संस्कृति,भाषा,भूमि औ संसाधन के महत्तव के बूझि औ आवै वाला पीढी कs संस्कारिक रूप मs प्रेषित करि|
—


text:
बेबी झा।
अप्पन गाम – चकफतेहा
कहल जाईत अछि कोनो महिला के बिबाहक बाद ओकर मूल, गोत्र, रुप,अभिभावक इत्यादि के संग – संग अप्पन गाम सेहो बदलि जाईत छैक तहिना हम्मर गाम बदलिआब “चकफतेहा”भय गेल |आब एहि गाम स जुड़ल किछु बात –
ई गाम सीतामढ़ी ( पुनौराधाम) स लगभग २०- २२ की० मी० पर अवस्थित बागमती नदी के सान्निध्य में मिथिलाक ब्राह्मणक प्रसिद्ध गाम में गिनल जाईछ | ई गाम अत्यधिक बाढिक कारणे पुनर्वासित अछि तेय एक्को टा पोखरि नहि अछि |एहि गाम में दु टा देवी ,एकटा महादेव, बजरंगवली आ लक्ष्मी नारायण मंदिर अछि |एकटा देवी मंदिर जे जंगल में वास करैत छथि जकरा बारे में कहल जाईछ जे लोक बीच गाम में अनबाक बहुत प्रयत्न कयल मुदा, भगवती स्वप्न देलैथ जे हम जंगले में वास करब | दोसर देवी मंदिर जे कतेको वर्षक बाद २००२ में गाम में आनल गेलिह मुदा हुनकर पीडी जयकारा पर स्वत: देखैत गेल जखन की, अनेकों बेर बाढि आयल छल | एतुका भाषा में किछु अन्तर देखैत अछि | एतुका रोपनी बाढि अयले पर होईत अछि आ माटि हरदम हलगर रहैत अछि जाहि कारण उपजा अत्यधिक होईत अछि |एतय बाढि में बालू के पांक अबैत अछि आ ओहियो पर नदी किनार में ककड़ी, खीरा, लौकी, तरबूज , करैला इत्यादि मनसंप्पे उपजैत अछि |एतुका चाऊर में अत्यधिक स्वाद आ भोजन बहुत नीक स पचैत अछि | गाछ – बृक्षक संख्या सेहो बहुत देखना जाईछ |
एहि गाम में पुरुष सामाजिकता बहुत अछि भोज – भात में सेहो बहुत उत्कृष्टता | गामक लड़की सब मिलि तरकारी – तीमन कटैत छथि संगहि महिला लोकनि बडी – भूजिया बहुत रूचि स बनबैत छथि एतुका आलू भूजिया बहुत प्रसिद्ध अछि जे छोट – छोट घानी में कम आंच पर बनैत अछि | कर्मकांड, पूजा – पाठक बहुत उत्कृष्टता अछि दुर्गापूजा में दसोदिन चौबीस घंटा पाठ, सामूहिक होम आ कुमारी भोजनक संग समापण होईत अछि |एतय कुलदेवी कोनो घर में अपूज नहि रहैत छथि जाहि ठाम घरबैया नहि छथि ओहियो घर में पूजाक लेल महिला नियूक्त छथि |पितृपक्ष में आ पांच वरषी बादो पितृकर्म होईत रहैत अछि |एतुका धी – बेटी सब अत्यधिक लुईरगर, ढंगर रहैत चुटकी पर महादेव बनबैत छथि | जाहि कारण ” लखराव” बहुत होईत अछि | शैक्षणिक दृष्टि में सेहो एहि गामक अप्पन महत्व अछि, एतय एक स एक प्रकाण्ड विद्वान – नवोनारायण झा, ईश्वरनाथ झा, नेवालाल झा, प० झिंगुर झा जे काशीतक में जानल जाईछ |गाम में स्कूल , लाइब्रेरी , बिजली आ पक्का सडकक संग आवश्यकताक लगभग सब सुविधा उपलब्ध अछि |
मिथिलाक पौराणिक पावनि – तिहार, सामा – चकेवा, चौठचन्द्र, छठि इत्यादि स कोनो घर बांचल नहि अछि | सामा – चकेवा जे मधुबनी, दरभंगा ताहत में बिलुप्त भेल जाईत अछि से पावनि एतुका महिला, लड़की सब छठिक खडना स पूर्णिमा तक खेलैत छथि जाहि में पिछला वर्ष हम पुरस्कृत सेहो भेल रही |छठि पावनि के सेहो नव रुप देखेत अछि जे, संझुका अर्ग भेलाक बाद आंगन में सेहो हाथों कुसियार ठार्ह कय डाला जगाओल जाईत अछि संगहि घाट पर सेहो हाथीक स़ग कुसियार ठार्ह कय दीप जरैत दृश्य अत्यंत मनमोहक आ पावन लगैत अछि |मधुश्रावणी में सेहो रंग – बिरंगक साडी पहीर आ ललाट पर विषहाराक छवि पूरव स हटि कय देखैत छी |द्विरागमण आ अनदिनो बेटीक घुमि खोईछ , सिन्दूर नव देखैत छी संगहि खैक सेहो बरकरार अछि |
सब शोभनीय बातक संग किछु अत्यंत अशोभनीय बात सेहो देखना जाईछ | ग्रामीण सब अत्यंत आलसी भय ताश पिशैत अप्पन बहुमूल्य समयक दुरूपयोग करैत आ अपना – आप में अहं के स्वाभिमान बुझैत छथि | भगवती स प्रार्थना 🙏🙏जे हुनका सब के सद्बुद्धि प्रदान करैथ |
जय मिथिला जय जानकी 🙏🙏


text:
दिल्ली, १७ सितम्बर २०१९. मैथिली जिन्दाबाद!!
भारतक राजधानी दिल्ली मे काल्हि १८ सितम्बर २०१९ बुद्धदिन स्वर्गीये प्रोफेसर हरिमोहन झा केर “जन्मदिवस” पर “अखिल भारतीय मिथिला संघ, नई दिल्ली” द्वारा “गांधी शांति प्रतिष्ठान” दीन दयाल उपाध्याय मार्ग, आईटीओ चौक केर नजदीक, नई दिल्ली – ११०००२” मे “हरिमोहन स्मृति समारोह” संध्या ५ बजे सँ राखल गेल अछि । एहि कार्यक्रम में अपने लोकनि केँ समस्त इष्ट मित्रक संग सादर आमंत्रित कयल गेल अछि ।
कथा सम्राट स्व• प्रो• हरिमोहन झा मैथिली साहित्य केँ लोकप्रियताक चरम पर पहुँचौलन्हि । अभामिसं परिवार अपन एहि विभूति केर अवतरण दिवस पर हुनकर विशेष स्मृति समारोहक आयोजन में अपने लोकनि कें सादर हकार दैत अछि । सबकियो अवश्य आउ । जय मिथिला, जय मैथिली, जय माँ जानकी । उपरोक्त सूचना धीरेन्द्र कुमार झा द्वारा देल गेल अछि । मैथिली जिन्दाबाद केर तरफ सँ सेहो समस्त एनसीआर – दिल्लीवासी सँ आह्वान अछि जे एहि महत्वपूर्ण कार्यक्रम मे जरूर सहभागी बनू आर अपन मातृभाषाक पुरोधा पुरूषक स्मृतिगान करू ।


text:
काठमाडौ, २४ भदौ । नेपाल – भारत पेट्रोलीयम पाइपलाइन परियाजना आजु दुनु दुशके प्रधानमन्त्री संयुक्त उद्घाटन करेके कार्यक्रम हए । मंगरके दिन दोपहर १२ बजे नेपालके प्रधानमन्त्री केप िशर्मा आली आ भारतके प्रधानमन्त्री नरेन्द्र मोदी अपन अपन देशसे स्वीच दाबके पाइपलायनके उद्घाटन करेवाला छत । भारतके मोतीहारीसे नेपालके अमलेखगन्जतक बिछावल पाइपलाइन सुरुमे भारतके प्रधानमन्त्री मोदी ह्रदरावादसे भिडियो कन्फ्रन्समार्फत स्वचि दबलाके बाद बरौनीमे तेलके पाइपलाइन ‘अन’ हाजाइ त सिंहदरबारसे प्रधानमन्त्री आली रिसिभ स्वीच दाबके भारतसे भेजावल तेल स्वीकार करेके कार्यक्रम तय भेल प्रधानमन्त्रीके कार्यलय जनएले हए । नेपाल आयल निगमके अनुसार पाइपलाइनसे प्रतिघण्टा २ लाख लिटर डिजल आसकत हए ।
Home मुख्य समाचार प्रधानमन्त्री मोदी आ आलीद्धारा पेट्रोलीयम पाइपलाइनके संयुक्त उद्घाटन ।


text:
पटना । बिहार सरकार बायोमेट्रिक कार्ड ई-शक्ति कए जल्द पूरा राज्य मे लागू करबाक योजना बनौलक अछि। फिलहाल एहि कार्ड क ट्रायल पटना मे चलि रहल अछि। राज्य सरकार क मुताबिक एहि स मनरेगा योजना मे मौजूद भ्रष्टाचार पर लगाम कसबा मे मदद भेटत।
राज्य सरकार एकटा पदाधिकारी क कहब अछि, एहि कार्ड क परिणाम काफी नीक रहल अछि। एहिस हमरा सबकए मनरेगा मे भ्रष्टाचार पर रोक लगेबा मे काफी मदद भेटल अछि। हम एहि प्रयोग कए आब जल्द स जल्द पूरा राज्य मे लागू करए चाहैत छी। एकरा लेल हमर तैयारी सेहो काफी नीक अछि।
मुख्यमंत्री नीतीश कुमार सेहो हाल मे इ कहने छलाह- इ कार्ड हमर सोच क नतीजा छी। हम मिशन क तौर पर एहि परियोजना कए लेने छी आ आइ एकरा कईटा राज्य अपना रहल अछि। आइ एहिस मनरेगा क तहत काज करनिहार लोक कए फायदा भ रहल अछि। एहि स मनरेगा मे होइवाला बंदरबांट पर रोक लागत। आब त हम एकर मदद स वित्तीय समावेश कए सेहो बढ़ावा द रहल छी।
गौरतलब अछि जे बीतल साल फरवरी मे राज्य मे पायलट परियोजना क रूप मे पटना जिला मे ई-शक्ति कार्ड क शुरुआत भेल छल। एहि काज मे राज्य सरकार सॉफ्टवेयर कंपनी ग्लोडाइन टेक्नोसर्व लिमिटेड स तकनीकी सहायता ल रहल अछि। कंपनी क अध्यक्ष आनंद सरनायक क कहब अछि- हमरा लग मे एखन धरि ई-शक्ति कार्ड क लेल 40 लाख आवेदन आएल अछि। एखन धरि हम सब 3 लाख कार्ड बना चुकल छी। बाकी बचल कार्ड सेहो एहि वित्त वर्ष क पूरा होइत होइत बनि जाएत। हालांकि, इ एतबा आसान नहि छल। शुरुआत मे हमरा स एहि बारे मे कई तरह क गप कहल गेल, मुदा राज्य सरकार स पूरा सहयोग भेटल।
ओ कहला- बिहार क बाकी क 37टा जिला मे सेहो हम एहि कार्ड कए बनेबा लेल तैयार छी। इ कार्ड लोक प्रशासन मे गेम चेंजर क तरह अछि किया कि एहि स मनरेगा सन योजना मे पारदर्शिता कए बढ़ावा भेटत।
कंपनी कए राज्य सरकार क दिस स कार्ड बनेबा लेल आ ओकरा लेल तकनीकी मदद मुहैया करेबा लेल 284 करोड़ टका क ठेका देल गेल अछि। ओतहि किछु अधिकारीक कहब अछि जे राज्य मे विधानसभा चुनाव कए देखैत एकरा अगिला एक-दू मास मे लागू करि पाएब एकर उम्मीद नहि कए बराबर अछि। एकटा वरिष्ठ अधिकारी कहला- विधानसभा चुनाव मे बस आब गिनती क दिन बचल अछि। एहन मे बेसी उम्मीद करब बेमानी होएत।


text:
प्रस्तुत अछि हिनकर टटका रचना "अज्ञानी छी हे मइया ज्ञान हम मंगई छी"
माँ शारदे अहीं सऽ विनती हम करई छी ,
अज्ञानी छी हे मइया ज्ञान हम मंगई छी ,
जीवन बनल अन्हरिया, ज्योति ज्ञान के जराबू ,
बेटा बाट पर पड़ल अछि, माँ अपना शरण बजाबू ,
हे हंसवाहिनी माँ, एक नजरि फेर दिऽ ,
हे वीणा वाली मइया,आशीष हमरा दिऽ ,
अज्ञानता हे मइया हमरा सऽ दूर भगाबू ,
विज्ञानता सऽ मइया जीवन सफल बनाबू ,
अहीं चरण मे मइया उज्जवल करै निहोरा ,
सब ग़लती के माफ़ करू उठा लिऽ कोरा ,
अहाँ सऽ कल जोइर माँ विद्या हम मंगई छी ,
अप्पन जीवनक विपदा अहीं के माँ कहई छी ,
अहाँ जऽ नई सुनबै मइया कहियौ के सुनतई ,
बेटा अहाँ कें मइया केकरा सऽ जाकऽ कहबई ,
विनती हम्मर ए मइया अहाँ सुइन लेबई ,
आशीष अप्पन दऽ कऽ हम्मर जीवन सफल बनेबै।।
सर्वाधिकार सुरक्षित
✍ © उज्जवल कुमार झा
सम्पर्क सूत्र - 8617783868


text:
मुजफ्फरपुर: जन अधिकार पार्टी केँ प्रमुख आओर सांसद पप्पू यादव पर हमला हेवाक सुचना भेटल अछि।भारत बंद केँ समर्थक सब मुजफ्फरपुर केँ खबड़ा में एनएच पर सांसद पप्पू यादव केर काफिला पर पथराव केलक। रोड़ाबाजी में एक दु पत्थर पप्पू यादव केँ सेहो लागल अछि। हुनक गार्ड केर सेहो हल्का चोट लागल हन। "पप्पू यादव" सांसद "बेटी बचाउ" पदयात्राक लेल मधुबनी जा रहल छेलैथ।एही घटनाक बाद कनिक देर रुइक कँ फेर मधुबनी केर लेल रवाना भ गेलैथ।
पप्पू यादवक कहलैथ कि अगर हुनका संग सीआरपीएफ केर जवान नञि रहितैं तँ हमर हत्या निश्चित छल। स्थिति ऐहेन भ गेल छल जे की गोली चलेबाक मौका आइब जाइत । पप्पू यादव बतेलक जे कि रास्ता रोइक क हमरा पर अटैक करै बला केर हाथ में पिस्टल छल। आओर पप्पू यादव प्रेश स गप करैत कानइ लगला ,जे हम आइ तक जात पात बला ने कतौउ बयान नञि देलौ आओर नञि काज केनौ ।हुनक काफिला में जतेक भी गाड़ी छल सभहक शीशा टूइट गेल अछि।हुनक मोबाइल केँ सेह़ो फोइर देल गेल। बस कोनो तरहे हमर जान बैच गेल।एही हमला सेँ पहिले सेहो पप्पू यादव केँ बहुतो जगह रोकबाक कोशिश कैल गेल छल।हमला करै बला सभ सांसद पप्पू यादवक गाड़ी के अपन गाड़ी सेँ पीछा क रहल छल।
#मुज़फ़्फ़रपुर # पथरवाजी # पप्पू यादव #मैथिली समाचार


text:
मेयर
बहुत देशसभमे, एक मेयर (/ˈmɛər/ वा /ˈmeɪər/, ल्याटिनमे मायोर [majˈjɔr], अर्थात बहुत पैग) एक महानगर वा शहरक नगर सरकारक उच्च-पदस्थ अधिकारी होइत अछि ।[१]
विश्वव्यापी रूपमे मेयरसभक दायित्व आ अधिकार स्थानीय शासन ऐन अनुसार भिन्न भिन्न भऽ सकैत अछि । स्थानीय शासन ऐन अनुसार एक मेयर निर्वाचित या नामाङ्कनक आधारमे तय कएल जा सकैत अछि । ऐन नियम अनुसार एक मेयर नगर परिषदक प्रमुख कार्यकारी भऽ सकैत अछि वा साधारण रूपमे एक मेयर वहु-सदसीय सरकारी निकायके प्रमुख भऽ सकैत अछि जहिमे ओकरा किछ सीमित शक्ति रहैत अछि ।
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ APD-Timisoara, "Legea nr. 215/2001", resurse-pentru-democratie.org।


text:
१५ जुलाई २०१९. मैथिली जिन्दाबाद!!
मैथिली भोजपुरी अकादमी दिल्ली केर एक आन्तरिक बैसार उपरान्त भारतक राजधानी दिल्ली मे मैथिली एवं भोजपुरी भाषाक संरक्षण, संवर्धन आ विकास संग प्रवर्धन हेतु विभिन्न कार्यक्रम कयल जेबाक घोषणा कयल गेल अछि। दिल्लीक उपमुख्यमंत्री एवं शिक्षा मंत्र मनीष शिशोदिया द्वारा प्रेस केँ देल गेल जानकारी मे कहल गेल अछि जे कक्षा ८वीं सँ १२वीं धरिक छात्र केँ मैथिली भाषाक विषय ऐच्छिक विषय केर रूप मे पढेबाक व्यवस्था कयल जायत। जहिना पंजाबी व उर्दू केँ पढाई दिल्ली मे करायल जाइत अछि, तहिना मैथिली सेहो पढेबाक जनतब उपमुख्यमंत्री द्वारा बैसारक उपरान्त प्रेस सँ वार्ता मे कहल गेल अछि। संगहि ईहो कहल गेल जे मैथिली-भोजपुरी अकादमी द्वारा प्रतियोगिता परीक्षाक तैयारी सेहो मैथिली भाषा लेल करेबाक इन्तजाम करत। मैथिली भाषा लिखबाक विशिष्ट लिपि ‘मिथिलाक्षर’ केर युनिकोड आ कंप्युटर फोन्ट्स सेहो बनायल जायत। उपमुख्यमंत्री कहलनि जे भाषा आर साहित्य संग कला क्षेत्र मे अपन योगदान देनिहार लेल दिल्ली सरकार मैथिली आ भोजपुरी दुनू भाषा वास्ते कुल १२ गोट पुरस्कार हरेक वर्ष वितरण करत। तहिना मैथिली-भोजपुरी भाषा-साहित्य आ संस्कृति केँ झलकेबाक आ राष्ट्रीय स्तर पर आरो आगू बढेबाक वास्ते ५-दिवसीय ‘मैथिली-भोजपुरी उत्सव’ केर आयोजन दिल्लीक केन्द्रस्थली कनाट प्लेस मे हरेक वर्ष मे करत। भोजपुरी भाषाक पढाई सम्बन्ध मे पुछल गेल एक प्रश्नक उत्तर मे ओ बतेलनि जे भोजपुरी भाषा भारतीय संविधान द्वारा मान्यता प्राप्त भाषाक अष्टम् अनुसूची मे सूचीकृत नहि रहबाक कारण पहिने एहि लेल सरकार द्वारा केन्द्र केँ पत्र लिखल जायत, पुनः बाद मे एहि भाषाक पढाई लेल सेहो उपयुक्त व्यवस्था कयल जायत। एहि अवसर पर अकादमीक उपाध्यक्ष नीरज पाठक, अकादमीक सलाहकार परिषदक सदस्य लोकनि मे डा. शेफालिका वर्मा, डा. कैलाश कुमार मिश्र सहित अन्य लोक सेहो उपस्थित छलाह।


text:
पटना। लोकसभा अध्यक्ष मीरा कुमार क नाम क आगू जाति सूचक शब्द लिखबाक कारण स कांग्रेस क बिहार प्रभारी जगदीश टाइटलर आ प्रदेश अध्यक्ष अनिल कुमार शर्मा क खिलाफ अनुसूचित जाति थाना मे प्राथमिकी दर्ज कराउन्ल गेल अछि।
बिहारक मिथिला क्षेत्रकेँ युवा सभ दिनांक 3/01/21 कए मैथिली भाषाक अनिवार्य शिक्षा क लेल ट्वीटर ट्रेंड अभियान चलाओल गेल, जाहि...Read more
सर्वाधिकार सुरक्षित। इसमाद डॉट कॉम मे प्रकाशित सभटा रचना आ आर्काइवक सर्वाधिकार रचनाकार आ संग्रहकर्त्ता लग सुरक्षित अछि। रचना क अनुवाद आ पुन: प्रकाशन वा आर्काइव क उपयोग लेल इ-समाद डॉट कॉम प्रबंधन क अनुमति आवश्यक। प्रबंधक- छवि झा, संपादक- कुमुद सिंह, राजनीतिक संपादक- प्रीतिलता मल्लिक, समाचार संपादक- नीलू कुमारी। वेवसाइट क डिजाइन आ संचालन - जया झा।
हमरा स संपर्क: esamaad@gmail.com


text:
समदिया
पटना । बिना तार-पोल (ग्रिड) स किछु गाम मे बिजली पहुंचेबा लेल एकटा खास योजना पर काज भ रहल अछि। बिजली कंपनी एहि लेल सातटा जिला क 156टा गाम क चयन केलक अछि जहि ठाम गैर परम्परागत ऊर्जा माध्यम स बिजली पहुंचाउल जाएत। एहि ठाम पैघ मात्रा मे सोलर प्लेट लगाउल जाएत। चयनित जिला मे भागलपुर आ बाका क संगहि कैमूर, रोहतास, नवादा, मुंगेर, आ जमुई शामिल अछि। पहाड़, नदी, जंगल आ दुग्र्रम बाट क बीच बसल एहि गाम क लोक सब कए बिजली मुहैया करेबा लेल कंपनी ऑफ ग्रिड माध्यम स बिजली देबा क निर्णय लेलक अछि। कंपनी एहि पर 133.89 करोड़ खर्च करत। एकरा लेल एजेंसी सब कए आमंत्रित कैल गेल अछि।
योजना क अनुसार सात जिला कए चारि समूह परियोजना मे राखल गेल छै। सबस बेसी राशि कैमूर मे खर्च होएत। एहि ठाम 91.83 करोड़ खर्च होएत। रोहतास मे 16.01 करोड़ खर्च होएत। भागलपुर मे 11.49 करोड़ आ नवादा, मुंगेर, जमुई आ बांका मे 14.56 करोड़ खर्च होएत। कंपनी अधिकारी क कहब अछि जे दक्षिण बिहार मे काज खत्म भेलाक बाद उत्तर बिहार मे इ शुरू होएत। सुपौल, पश्चिम चम्पारण, गोपालगंज, खगडिया आ समस्तीपुर क 62टा गाम सेहो ऑफ ग्रिड स बिजली पहुंचेबा लेल चयनित भेल अछि। एहि मद में 107.30 करोड़ खर्च होएत।


text:
पटना। बिहार क किसान आब एक लाख टका तक क कृषि ऋण बिना कोनो मार्गेज-बंधेज क हासिल करि सकैत छथि। उप मुख्यमंत्री सुशील कुमार मोदी कहला जे संशोधित प्रावधान मे एहि तरह क व्यवस्था कैल गेल अछि। ओ कहला जे सरकार नौ जुलाई कए सभी प्रखंड मुख्यालय पर किसान क्रेडिट कार्ड (केसीसी) वितरण क लेल मेगा कैम्प आयोजित करै जा रहल अछि। एकरा लेल जिलाधिकारी आ उप विकास आयुक्त कए निर्देश देल गेल अछि। ओ कहला जे चालू वर्ष मे 20 लाख केसीसी वितरण क लक्ष्य निर्धारित कैल गेल अछि। सरकार कृषि क्षेत्र क विकास पर पूरा ध्यान केन्द्रित केने अछि। राज्य सरकार एकरा लेल लगातार बैंकों पर दबाव बनौने अछि। नतीजा अछि जे 2005-06 मे जतए मात्र 3.18 लाख केसीसी क वितरण भेल छल ओ आइ 2009-10 मे बढि़कए 13.39 लाख भ गेल अछि। एहि साल 20 लाख केसीसी क वितरण क लक्ष्य निर्धारित कैल गेल अछि
उप मुख्यमंत्री कहला जे पहिने 50 हजार तक क कृषि ऋण क लेल कोनो प्रकार क मार्गेज क जरूरत नहि छल, मुदा आब नव संशोधन क अनुसार एक लाख तक क कृषि ऋण लेल कोनो प्रकार क मार्गेज क जरूरत नहि रहत। ओ कहला जे बैंक कए केसीसी कैंप मे बिहार भू-जल सिंचाई परियोजना स संबंधित ऋण सेहो देबा लेल कहल गेल अछि।


text:
पटना। ट्रैफिक जाम स जूझि रहल बिहार क राजधानी पटना कए नीतीश सरकार गति देबा लेल प्रयासरत अछि। विकल्प मेट्रो रेल कए मानल जा रहल अछि। किछु-कि छु दिल्ली क तर्ज पर। परिकल्पना कए साकार करबाक संभावना क तलाश सेहो शुरू भ चुकल अछि। मामला क अध्ययन क जिम्मेदारी ‘इंफ्रास्ट्रक्चर डेवलपमेंट अथारिटीÓ,बिहार कए सौंपल गेल अछि। केंद्र सरकार 10 लाख स बेसी आबादी वाला शहर मे यातायात व्यवस्था क सुदृढ़ीकरण क लेल राज्य स गंभीर प्रयास करबालेल कहलक अछि। एहि कारण स पटना मे सेहो मेट्रो रेल क संभावना तलाशबाक काज शुरू भ चुकल अछि। पटना क आबादी बीस लाख क आसपास पहुंच रहल अछि। नगर विकास विभाग क समीक्षा क बाद उप मुख्यमंत्री सुशील कुमार मोदी कहला जे शहर क आबादी 20 लाख पहुंचैत-पहुंचैत पटना मे मेट्रो रेल कए धरातल पर उतारि देल जाइत।
राष्ट्रीय शहरी यातायात नीति-2006 क अनुसार, ट्रैफिक जाम क समस्या दूर करबा लेल, निजी गाड़ी क उपयोग कए कम करबा लेल आ शहरी जमीन कए समेकित उपयोग कए बढ़ावा देबा क उद्देश्य स बिहार सेहो राज्य शहरी यातायात नीति क तैयारी शुरू करि देलक अछि। एहि क्रम मे नगर विकास विभाग इफ्रास्ट्रक्चर डेवलपमेंट अथारिटी कए मौजूदा यातायात-व्यवस्था क विभिन्न पहलु क अध्ययन करि कए अपन रिपोर्ट प्रस्तुत करबा लेल कहलक अछि। राज्य क यातायात नीति क आधार इ रिपोर्ट होयत। रिपोर्ट अगिला 30 साल कए ध्यान मे राखिकए तैयार भ रहल अछि।


text:
नई दिल्ली। भारतक पूर्व प्रधानमंत्री अटल बिहारी वाजपेई क आई बृहस्पति दिन संध्या पाँच बाजि पाँच मिनट पर भारतीय आयुर्विज्ञान संस्थान नयी दिल्ली मे निधन क समाचार सँ सम्पूर्ण देश मर्माहत भ उठल। ९३ वर्षीय वाजपेई विगत जून मास से एम्स मे भर्ती छलाह। हुनका किडनी मे संक्रमण आ किछु अन्य तकलीफ क चिकित्सा हेतु भरती कराओल गेल छल।केंद्रीय सरकार हुनक निधन पर ७ दिन क राजकीय शोक क घोषणा कयलक अछि। हुनक प्राण विहीन शरीर नयी दिल्ली मे भारतीय जनता पार्टी क मुख्यालय मे श्रृद्धांजलि हेतु राखल जायत। अंतिम संस्कार विजय घाट पर शुक्र दिन संध्या पाँच बजे कयल जायत।
मर्माहत प्रधानमंत्री कहलनि जे हुनक निधन सँ एकटा युगक अंत भेल अछि।ओ कहलनि मैं नि: शब्द हूँ, शून्य में हूँ किन्तु भावनाओं का ज्वार उमड़ रहा है। महामहिम राष्ट्रपति रामनाथ कोबिंद ट्वीट कयलनि जे पूर्व प्रधानमंत्री , भारतीय राजनीति की महान विभूति श्री अटल बिहारी वाजपेई के देहावसान से मुझे बहुत दुःख हुआ है। विलक्षण नेतृत्व, दूरदर्शिता तथा अद्भुत भाषण उन्हें एक विशाल व्यक्तित्व प्रदान करते थे। उनका विराट , स्नेहिल व्यक्तित्व हमारे स्मृतियों में बसा रहेगा। कांग्रेस अध्यक्ष राहुल गांधी पूर्व प्रधानमंत्री केँ प्रति शोक व्यक्त करैत कहलनि जे भारत आई एकटा महान सपूत गंँवौलक अछि,ओ लाखों क प्रिय छलाह, हमर संवेदना हुनक परिवार आ प्रशंसक क संग अछि।
ग्वालियर के एक साधारण शिक्षक क परिवार मे २५ दिसम्बर १९२४ केँ वाजपेई जी क जन्म भेल छल। हुनक प्रारंभिक शिक्षा ग्वलियर के विक्टोरिया कालेज आ कानपुर क डीएवी कॉलेज में भेल। राजनीति विज्ञान मे ओ स्नातकोत्तर कयला बाद राष्ट्र धर्म, पांचजन्य आ वीर अर्जुन पत्रिका के संपादन कयलनि। वर्ष १९५१ में जनसंघ के संस्थापक सदस्य छलाह।१९५७ मे जनसंघ के टिकट पर ओ बलरामपुर सँ चुनाव जीति लोकसभा पहुंँचलाह।१९६८ से १९७३ तक जनसंघ के अध्यक्ष रहलाह। १९७७ में जनता पार्टी सरकार में विदेश मंत्री बनलाह। १९८० मे ओ बीजेपी क संस्थापक सदस्य छलाह। १९८० से १९८६ तक एकर अध्यक्ष रहलाह। दू बेर राज्यसभा सदस्य छलाह। १६ म ई १९९६ मे पहिल बेर प्रधानमंत्री भेलाह परन्तु बहुमत क अभावें मात्र तेरह दिन बाद ३१ म ई केँ पद त्याग कयल। १९९८ में पुनः प्रधानमंत्री भेलाह , तेरह मास प्रधानमंत्री रहलाह।१९९९ मे पुनः प्रधानमंत्री बनलाह। सफल परमाणु परीक्षण, कारगिल युद्ध, पाकिस्तान क बस यात्रा, ईस्ट वेस्ट ,नार्थ साउथ कॉरीडोर आदि हुनक कार्यकाल क उल्लेखनीय उपलब्धि अछि। सात मूलांक क वाजपेई जी क जीवन मे सात अंक क प्रभाव स्पष्ट अछि। २५ तारीख क मूलांक सात, १९२४ क मूलांक सात, पहिल बेर प्रधानमंत्री भेलाह १६ केँ जकर मूलांक सात,निधन १६ तारिख केँ जकर मूलांक सात। मूलांक चारि हुनका लेल विपरीत छल। पहिल बेर प्रधानमंत्री भेलाह १३ दिन लेल जकर मूलांक चारि, दोसर बेर १३ मास लेल जकर मूलांक चारि।कवि हृदय, सौम्य स्वभाव, अद्भुत वक्ता, सर्व प्रिय, निर्विवाद नेता वाजपेई अवसान के उपरान्त तो जनमानस मे अमर रहता।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jnjmanu@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
शुक्रवार, 28 जून 2013
बदमाश प्रकृति
खसल ठनका मरल जनता काँपल हमर गात
अहाँ बदमाश बनब तँ प्रकृतियो छै बदमाश
गाछ-बिरिछ जे काटब एहिना हेतै सत्यानाश
कतौ बाढ़ि आएत आ कतौ आएत भारी भुकम्प
जन शुन्य भऽ जेतै धरती भऽ जाउ सकदम्म
मीत बनाबू प्रकृतिकेँ बनबै अहाँ खुशहाल
प्रकृति बचबऽ लेल अहाँ करू हड़ताल
अमित मिश्र
गुरुवार, 27 जून 2013
दू लाख महिना
बुधवार, 26 जून 2013
अन्न धन
“बाबूजी तँ पूजा कए रहल छथि ।”
“ईऽऽहऽ.. खेतोपर जेता की खाली पूजे केने गुजारा भए जेतनि, पूजो पाठ एक सीमे धरि नीक होइ छै । जीवन चलै लेल रुपैया चाही आ रुपैया लेल काज करए परै छै आ घरमे जखन अन्न-धन भरल रहै छै तकर बादे पूजो पाठ नीकसँ होइत छैक ।”
बाबा एसगर बड़बड़ाइत दलान दिस चलि गेला ।
सोमवार, 24 जून 2013
आँखिक पानि
बेगरता
गजल
हम हाल की कहौँ आब बेहाल अछि
बड्ड कठिनसँ बीतल ई साल अछि
जानि नै मृत्यु हाएत केहन हमर
जीबैत जिनगी बनल जंजाल अछि
भ्रष्ट्राचारक गप्प जुनि करु भाइ यौ
नेता अफसर घूसलऽ नेहाल अछि
खूब मजा करु जा धरि अछि जिनगी
काल्हि लऽ जेबाले बैसल उ काल अछि
साँच बाजनिहार नै अछि कोनो ठाम
यौ फूसिक व्यापारमे बड्ड माल अछि
कलपै कानै भीतरे भीतर 'मुकुन्द'
प्रेममे सभक होएत ई हाल अछि
सरल वर्णिक बहर ,वर्ण 14
© बाल मुकुन्द पाठक ।।
गजल
जहियासँ अपन घर नाहि अछि
तहियासँ केकरो डर नाहि अछि
मोनक बात केकरा कहब आब
ऐहि ठाम कियौ हमर नाहि अछि
वियोगे हमतऽ कलपौँ असगर
अहाँ पर कोनो असर नाहि अछि
सास-पूतोहमे कलह मचल छै
बाँकी ऐहिसँ कोनो घर नाहि अछि
माँग बढ़ल दहेजक चहुँ दिस
आदर्श वियाहक वर नाहि अछि
सभ ठाम दंगा पसरल 'मुकुन्द'
शीश सहित कोनो धड़ नाहि अछि
सरल वर्णिक बहर ,वर्ण 13
© बाल मुकुन्द पाठक ।।


text:
देश अपन स्वतंत्रताक 68 वर्ष पूरा केलक। एहि 68 वर्ष मे देश कतेको मामले मे सकारात्मक परिणाम देलक आ खूब प्रगति केलक अछि। सामाजिक, आर्थिक आ सांस्कृतिक प्रगतिक सं संग आन क्षेत्र मे सेहो देश उल्लेखनीय प्रगति केलक अछि। मुदा 1947 क परिपेक्ष मे देखिए त 2015 मे किछु एहनो क्षेत्र अछि जे उपेक्षित रहि गेल त किछु एहनो अछि ताहु स बदतर भ गेल। जाहि पर विचार आ मंथन समग्र विकास लेल जरूरी नहि बल्कि अनिवार्य अछि। आशावादी नजरि स निराशावादी समाजक मसला कए उठेबाक हमर सतत प्रयास रहल अछि। आजादीक 69 साल बाद हम अपन शहर, अपन राज्य, अपन देश आ अपन समाज कए कतए आ कोना देखैत छी, ओकरा केहन आ कोना बनेबाक सपना गढैत छी ताहि पर इसमाद किछु विशेष लोक क आलेख अपने लोकनिक समक्ष राखि रहल अछि। आजादीक 69 साल बाद क एहि विशेष आयोजन क आजुक आलेख प्रस्तुत अछि । – समदिया
संजय सरावगी
विकास सदा चलए वाला होइ छै। एकर गति अबाध रहक चाही। जखने गति रुकल आ कि बुझु विकास रुकि गेल। विकास कखनो एकाएक नहि होइ छै। निरंतर क्षण-क्षण चलै छै। से कोनो तरहक विकास हो, सभक एके रंग हाल। ई स्वतः होयत तखनो आ मानव द्वारा कयल जाय तखनो। दरभंगा स बेसी इ गप के बुझत। तिरहुतक राजधानी रहल दरभंगा कहियो विकास क दोसर नाम छल, मुदा कालचक्र एहन घुमल जे इ शहर अपन स्वरूप आ पहचान लेल संघर्षरत भ गेल। दरभंगा एक दिन मे नहि पिछडल, एकटा लंबा कालखंड मे लगातार कैल गेल उपेक्षा स दरभंगा पिछडैत गेल। हम एहि बात कए गम्भीरतापूर्वक विचारि कए सेवा-क्षेत्रमे डेग रखने रही जेविकसित दरभंगा हमर आखिरी लक्ष्य रहत। एहि क्षेत्रमे अबिते विकास कार्यमें जुटि गेलहुं। एकरे परिणाम भेल जे नगर निगम पार्षदक रुपमे सेवा-कार्य प्रारम्भ करिते जन-मन मे स्थान पाबि लेलहुं आ विधायक बनि सकलहुं। सेवाकार्य क्षेत्रक विस्तार भेल त काज क स्वरूप आ आकार सेहो बदलल। दरभंगा क जनता क सहयोग रहल जे तीन बेर विजयी रहलहुं आ काज करबा लेल पूरा मौका भेटल। विधायक बनलाक बावजूद हमर निवास पटना नहि बनल आ हम सतत दरभंगा क वासी बनल रहलहुं आ एहि ठाम क समस्या स परिचित होइत रहलहुं। अपन चारुकात क बदलैत छवि हमरा बल दैत अछि। नगर क्षेत्र क विधायक भेलाक बावजूद 8टा पंचायत सेहो हमर क्षेत्र मे अछि जेकर विकास हमरा लेल नगर क्षेत्र क जेकां अछि। दरभंगा एतबा विकसित रहल जे एकरा विकासक मतलब पता अछि आ दरभंगा एतबा पिछडि चुकल अछि जे एकरा विकासक पटरी पर आनब एकटा पैघ चुनौती रहल अछि। हम अपन अल्प कालखंड मे जे कोनो विकास कार्य कैल से ईश्वर आ जनता जनार्दनक कृपाक परिणाम अछि।
हमर भीतर विकसित दरभंगाक सपना ज्यो कए त्यों राखल अछि। ओहि दिशा मे बहुत कम काज क सकलहुं अछि, मुदा कने मोन पाड़ू आइस10 साल पहिने क दरभंगा। की हाल छल। नगरक दूनू प्रमुख सड़क वी.आई.पी.रोड आ कॉमर्शियल रोड पैदलो चलबा जोकर नहि छल। बड़का- बड़का खद्धा। रोज कोनो ने कोनो दुर्घटना होइत छल। उर्दू बाजार क सडक हाल सेहो खस्ता छल। हम सडक कए अपन पहिल प्राथमिकता बुझलहुं। सड़क बनल आ सभकए सुविधा भेटल। आइ दरभंगा आ लगक क्षेत्र मे कोनो आन शहरक मुकाबले बेसी नीक सडक देखा रहल अछि। रोडक जाल ओछा देबामेहम किछु हद तक सफल भेलहुं अछि। हमर काल खंड में लगभग 1000 छोट-पैघ सड़क बनल, जे एकटा रिकार्ड अछि। आइ गली-गली ढलैया भ गेल।आब तकलापर कोनो ऐहन गलीभेटत जे कोनो कारणे छूटल छै। ओकरो बनबा रहल छी।
इंजीनियरिंग कॉलेज खोलेबाक हो या सदर अस्पतालक मंजूरी हो, तारामंडल क प्रस्ताव पास करेबाक हो, हमरा जहां धरि भेल अपन दायित्वक निर्वाह कैल। आचार्य सुरेन्द्र झा सुमन चौक, पटेलचौक, विवेकानन्द चौक आदिक सौन्दर्यीकरण करेबा स शहर स्वरूप बदलबाक प्रयास कैल अछि। पोखरि क घाट निर्माण सभमे प्रगति देखा रहल अछि। बिजली संकटक निदान लेल प्रयास जारी अछि। नाला बनबा कए जल जमावस मुक्तिक प्रयास निरन्तर करैत आबि रहल रहल छी। जे दस साल पहिने एहि ठामक रोड, अस्पताल आदि देखने छथि हुनका अवश्य संतोष होएत आ बदलाव देखि खुश होएब, मुदा लक्ष्य एखन दूर अछि। स्मार्ट सिटी क रेस मे दरभंगा पिछडी गेल। दरभंगा क स्थान निराशाजनक रहल। कई दशकक उपेक्षाक कारण जे दरभंगा पिछडि गेल ओकरा फेर स विकसित शहरक कतार मे अनबा लेल सतत विकास आ प्रयास क जरुरत अछि। स्मार्ट सिटी क रेस मे भेटल असफलता कए हमरा सब कए चुनैती क रूप मे लेबाक जरुरत अछि। पिछला दस साल क प्रयास सजे विकासक गाड़ी आगू बढेलियै, ओकरा जारी रखबाक जरुरत छै। अगर इ गाडी एकबेर फेर रोकि देल गेल त दरभंगा आओर पिछडि जाएत।
हमरा लोकनि कए बहुत काज एखन करबाक अछि। पर्यटन विभागस हराही पोखरिक सौन्दर्यीकरण लेल योजना स्वीकृत करा चुकल छी, ओकरा जमीन पर अनबाक अछि। दरभंगा एयरपोर्ट लेल हम सब प्रयासरत छी। दरभंगामे साफ्टवेयरपार्क स्वीकृत भेल, जाहिस युवा क जीविको भेटितै, मुदा एखन धरि जमीन पर्यन्त राज्य सरकार नहि देलक अछि। सरकारस भाजपा क फराक होइते दरभंगा एकर सबस बेसी कोपभाजन बनल। एहि ठामक सबटा विकास योजना मुंह ताकि रहल छै। दरभंगामे तारामण्डल स्वीकृत करेने रही, मुदा एखन धरि शिलान्यास तक नहि करौउल गेल। जखन जीतन राम मांझी मुख्यमंत्री भेला तकिछु आशा जगल आ ओ एहि लेल 164.30 करोड़ क वित्तीय स्वीकृतियो देलथि, मुदा फेर परिणाम शून्य। दरभंगामे सदर अस्पताल लेल 29 करोड़ स्वीकृत भेल, अखबार मे टैंडरक लेल सूचना प्रकाशित भेल, मुदा ई धरातलपर नहि उतारल गेल। दरभंगाक सभसॅ पैघ समस्या जल जमावक निदान लेल हमर प्रयास के सरकार पानिमे ध देलक। दोनारमे रेलवे ओवर ब्रिज स्वीकृत अछि, मुदा एप्रोच रोड मे सरकार रुचिये नहि लेलक। माधवेश्वर परिसरक सौन्दर्यीकरण काज ठप अछि। लक्ष्मीश्वर विलास पैलेस आ ओकरा पाछूक सुखी दिग्घीक सौन्दर्यीकरण स्वीकृति पर राज्य सरकार कुण्डली मारि बैसल छै। आर की कहब पछिला दिन 3600 एईडी भैपर दरभंगाक सभटा पोलपर लगेबा लेल नगर निगम में निर्णय भेल, मुदा राज्य सरकारक उदासीनताक कारणे ई योजना अधरमे लटकि गेल, मुदा हम चुप नहि बैसब। प्रयास करैत रहब। आब दरभंगाक विकास ककरो रोकए नहि देब। विकास हमर सभक अधिकार छी। एहिस क्यौ बंचित करत त बर्दाश्त नहि कयल जायत। ई सभटा योजना धरातल पर उतारबाक छै, उतारि कए रहबै। एहन आरो बहुत रास योजना छै, सरकार कए कहलियै एम्स दे, आई.बी.एम.दे, विधानसभा मे प्रश्न कैल, मुदा दरभंगा क दोसर कोनो विधायक संग मे ढार नहि भेलाह,मुदा हम विधानसभामे ई सभ मुद्दा उटबैत रहलहुं अछि आ उठबैत रहब।
केंद्रीय संस्थान स दरभंगा कए सतत वंचित कैल जा रहल अछि। मिथिला क्षेत्रक प्रति विद्वेषस राज्य सरकार दरभंगा क अहित क रहल अछि। तकर माने हम सभ चुप बैस रही। नहि, विकासक सपना कए साकार करब। बिहार क विकास दरभंगाक विकास होएत। यैह हमर एकमात्र लक्ष्य अछिआ एकरा पूरा क कए दम लेब। हमर सपना अछि जे दरभंगास पलायन रूकय। पहिने जेकां एहि ठाम रोजगारक साघन हो। दरभंगा शिक्षा आ उद्योगक फेर स हब बनय। दरभंगा राज परिसरक ऐतिहासिक धरोहरक संरक्षण हो। आइ लोक रोजगार लेल बाहर जाइ छथि, कहियो दरभंगा रोजगार देबा लेल ढार रहैत छल। आइ दरभंगा मे नीक शिक्षण संस्थान नहि अछि, रोजी-रोटीक साधन नहि अछि, उद्योगक घोर अभाव अछि, जे उद्योग छल सेहो बन्द अछि। सरकार कानमे तेल देने पड़ल अछि। हम भाजपाक एकटा सिपाही छी। एकटा विधायक छी। अहीं सब स हमरा ताकत भेटैत अछि। जेतबा हमर ताकत बढत ओतबा हम दरभंगा लेल लडब। हमर लक्ष्य अहां सबहक समक्ष अछि। हमर विकासक ब्लू प्रिंट अहां सबहक समझ अछि। विकसित दरभंगा क विजन कए साकार करब हमर कर्तव्य आ धर्म दुनू अछि। हम अनवरत सपना देखै छी जे विकास अपन असल रूपमे धरातलपर उतरि सकी आ राज्यक संग दरभंगा आ मिथिला विकसित क सकी, मुदा बिना अहांक सहयोग आ समर्थनक इ संभव नहि।
( लेखक बिहार विधानसभा क सदस्य छथि आ इ हुनक अपन निजी विचार अछि )
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
फाइनल रिपोर्ट कार्ड छह माह बाद
117 पुल आ 2019 किलोमीटर सड़क क लोकार्पण
प्रथम श्रेणी स पास करैवाली छात्रा कए भेटत 10-10 हजार टका पुरस्कार
रबी क मौसम मे सिंचाई क लेल सब्सिडी देबाक एलान
पटना। बिहार मे राजग सरकार क चारि वर्ष पूरा भ गेल। एहि मौका पर मुख्यमंत्री नीतीश कुमार मंगलदिन अपन सरकार क रिपोर्ट कार्ड जारी केलथि। ओ एहि मौका पर कईटा घोषणा सेहो केलथि।
रिपोर्ट कार्ड जारी करैत मुख्यमंत्री कहला जे बिहार मे कईटा ऐतिहासिक आ धार्मिक स्थल अछि, जेकर विकास कैल जा रहल अछि। पटना मे जल्द एकटा विश्वस्तरीय संग्रहालय क स्थापना कैल जाइत। ओ कहलथि जे बिहार मे शिक्षा क स्तर काफी ऊंच उठल अछि। ओ प्रथम श्रेणी स पास करैवाली सबटा लड़की कए 10-10 हजार टका पुरस्कार देबाक ऐलान केलथि अछि।
मुख्यमंत्री कृषक के सेहो रबी क मौसम मे सिंचाई क लेल सब्सिडी देबाक एलान केलथि। ओ कहला जे रबी क मौसम मे कृषक कए डीजल मे प्रति लीटर 15 टकाक सब्सिडी देल जाइत।
हिन्दी, अंग्रेजी आ उर्दू मे जारी भेल अई रिपोर्ट मे मुख्य रूप स सरकार द्वारा पिछला चारि वर्ष मे कैल गेल काज आ विकास योजना क जानकारी देल गेल अछि। संगहि आगामी किछु दिन मे कैल जाइवाला काजक उल्लेख सेहो अछि।
नीतीश कुमार कहला जे आब बिहारी कए बिहारी कहाबै मे अपमान महसूस नहि होइत अछि। उओ कहला जे ओना त राज्य मे अपराध क ग्राफ कम भेल अछि, मुदा अगर आपराधिक घटना होइत अछि, त ओहि पर कार्रवाई सेहो होइत अछि।
कुमार कहला जे पिछला चारि साल मे एहि ठाम सांप्रदायिक सौहार्द्र क माहौल कायम अछि। ओ कहला जे भ्रष्टाचार क मुद्दा पर काफी किछु कैल जा रहल अछि, मुदा एखनो बहुत किछु करब बाकी अछि। ओ कहला जे हुनकर सरकार अपन पिछला तीन वर्षगांठ क मौका पर सेहो रिपोर्ट कार्ड जारी केने छलाहुं आ अगिला छह माह क बाद सेहो रिपोर्ट कार्ड जारी कैल जाइत। एहि मौका पर मुख्यमंत्री 117 पुल आ 2019 किलोमीटर सड़क क लोकार्पण सेहो केलथि।


text:
भविष्यक योजना आ संगठनात्मक प्रयत्न
– प्रवीण नारायण चौधरी
आइ भोरे व्हाट्सअप मैसेज सब चेक करयकाल मे सर्वप्रथम एहि पर नजरि पड़ल –
मिथिला राज्य, मैथिली भाषा एवं संस्कृति केर आवश्यकता और भविष्य पर योजनापूर्वक संगठनात्मक प्रयत्न केना हो एहि पर विमर्श होयबाक चाही।
– श्री नवीन झा, कोटा, राजस्थान
उपरोक्त सन्देश आइ आदरणीय नवीन बाबू वरिष्ठ शिक्षाविद् एवं राष्ट्रीय स्वयंसेवक संघक एक वरेण्य चिन्तक, खास कय केँ हमर विभिन्न अभियान मे काफी समय सँ अपन अमूल्य सुझाव आ मार्गदर्शन सेहो दैत रहला अछि, हुनक व्हाट्सअप मे देखल आ एहि प्रमुख विन्दु पर सभक ध्यान जेबाक चाही से बेर-बेर कहैत-बजैत आयल छी।
मिथिला राज्य, मैथिली भाषा और संस्कृति केर आवश्यकता पर केन्द्रित लगभग सब बात त स्पष्ट करिते ई मांग कय रहल छी जे एकरा आबो जँ संविधान द्वारा अधिकार सहित स्थान नहि देल जायत त ई सभ्यता, भाषा आ संस्कृति तीनू मृत्यु केँ प्राप्त करब सुनिश्चित अछि। पौराणिक इतिहास सँ पुरातात्विक एवं आधुनिक काल धरि मिथिलाक विशिष्टता, एहि ठामक बौद्धिकता, लोकक निष्ठा, ईमानदारिता आ श्रमशीलता आदिक बात सर्वविदिते अछि। लेकिन जेना-जेना एहि ठामक लोक अपनहि भाषा छोड़ि रहल अछि, अपनहि संस्कृति केँ हेयदृष्टि सँ देखि रहल अछि, अपन भाषाक पढाई करय तक सँ विमुख भ’ रोजी-रोटी लेल बेहाल भ’ रहल अछि, पलायन लेल बाध्य अछि, करीब-करीब ८०% लोक अस्थायी प्रवास मे चलि गेल अछि, ई सब संकेत कय रहल अछि जे यदि एहि विषय पर आबहु ध्यान नहि देल जायत आ एहि क्षेत्रक लोक केँ स्थिरता प्रदान करैत क्षेत्रहि केर पूर्वाधार आदिक समुचित विकास कय आर्थिक विकास नहि कयल जायत त मिथिला सभ्यता केँ बचेनाय सम्भव नहि होयत। भाषा केँ सेहो लोपोन्मुख कहल जाय लागल अछि, जेना लिपि समाप्त भ’ जेबाक दृष्टान्त सोझाँ अछि बिल्कुल तहिना। तेँ, आवश्यकता पर केन्द्रित बात बेर-बेर लिखैतो आब नीक नहि लगैछ। तखन त जिज्ञासा अनुसार लेख केँ सम्बोधित होयब जरूरी होइछ, से मर्यादा लेल आइ संछेप मे यैह लिखि पेलहुँ।
आजुक दिन मे सब सँ बेसी महत्वपूर्ण सवाल अछिः
“भविष्य मे योजनापूर्वक संगठनात्मक प्रयत्न केना हो?”
हमरा समझ सँ भविष्य लेल योजनाक विन्दुवार स्वरूप यैह अछिः
१. मजबूत संगठनक निर्माणः
मिथिला राज्य आन्दोलन लेल प्रयासरत संगठन सब माटि नहि पकड़ि पाबि रहल अछि। एहि दिशा मे किछु नव संगठन यथा मिथिला राज्य निर्माण सेना, मिथिला स्टूडेन्ट यूनियन, आदिक संग राजनीतिक दल के रूप मे अखिल भारतीय मिथिला पार्टी आ एकर पैट्रोन संगठन अन्तर्राष्ट्रीय मैथिली परिषद् केर भूमिका आंशिक तौर पर यदाकदा होइत देखल जाइछ। एहि सब संगठनक बीच मे कार्यात्मक एकताक जरूरत अछि, एहि पर सेहो आपसी समझौता होयब बाकिये देखैत छी। एकर अतिरिक्त मिथिलावादी संगठनक लोक मे अधिकांश लोक राजनीतिक आबद्धता अन्य-अन्य राजनीतिक दल सँ रखैत अछि, जे प्रत्येक चुनाव मे फेर सँ अपन-अपन राजनीतिक दल संग आबद्धता देखेबाक क्रम मे संगठन केँ कमजोर कय देल करैत अछि। एहि सब द्वारे मिथिलावादी कैडर द्वारा एकजुट होयब आ मजबूत संगठन ठाढ़ करब जरूरी देखि रहल छी।
२. मुद्दा लेल जनजागरणः
समस्त संगठन लेल एकमात्र लक्ष्य यैह हेबाक चाही जे आमजन केर मन-मस्तिष्क मे राज्य केर आवश्यकता वाली विषय पहुँचायल जाय। आमजन केँ एहि मांग केर औचित्य संग जोड़िते राजनीतिक दल द्वारा सेहो एहि मांग पर केन्द्रित रहिकय सदन आ विधान सँ मिथिला राज्य केर मांग केँ पारित करब बाध्यता बनि जायत।
३. मिथिला राज्य निर्माणक संग जमीनी मुद्दा लेल आन्दोलनात्मक प्रयासः
मिथिला राज्य निर्माण केर सोच रखनिहार संगठन सब केँ जमीनी स्तर पर कैडर (कार्यकर्ता) निर्माण करब आवश्यक अछि। आर ई काज तखनहि होयत जखन पंचायत स्तर पर सक्रिय होयब, पंचायतक मुद्दा पर पंचायत राज केर प्रतिनिधि संग प्रशासनक जिम्मेदार पदाधिकारी धरिक सम्पूर्ण योजना आ ताहि मे आबि रहल सरकारी कोष केर समुचित व्यवस्थापन करबा सकी। एखन कार्यात्मक रूप मे पंचायती राज सँ भ्रष्टाचार केँ भगेनाय आ संगहि गाम या शहरक जीवन सँ गन्दगी केँ सफाई लेल स्वयंसेवा करब बड पैघ जरूरत देखि रहल छी जे प्रत्येक मिथिलावादी केँ तत्परतापूर्वक करबाक चाही।
४. कैडर प्रशिक्षणक आवश्यकताः
मिथिला राज्य यदि आजुक भ्रष्ट पंचायती राज आ शासन-प्रशासन संग बनत त आइयो सँ बदतर अवस्था मे पहुँचत, तेँ मिथिला राज्य आन्दोलन मे संलग्न समस्त कैडर केँ प्रशिक्षित करब आवश्यक अछि। सत्य, ईमानदार, निष्ठा, मर्यादा, अनुशासनक सीख जा धरि स्वयं नहि लेब ता धरि समाज आ राज्य केँ बदलबाक सपना सपने रहत। प्रत्येक पंचायत आ नगर परिषद केर आधारपर कैडर निर्माण आ भ्रष्टाचारक विरूद्ध संघर्ष करबाक, सत्याग्रह करबाक, अहिंसक आन्दोलन करबाक आ जरूरी पड़य त स्वयं-सुरक्षाक उपाय सहित हिंसक-उग्र भीड़ केर शान्ति लेल प्रतिहिंसक कार्यवाही तक करबाक लेल प्रशिक्षण जरूरी अछि। एहि कैडर सब सँ जगह-जगह वाल पोस्टरिंग आ पेन्टिंग करैत जन-जन मे मिथिला राज्य सहित अन्य सन्देश पहुँचायब जरूरी अछि।
५. मिथिला राज्य आ एकर विकास-व्यवस्थापन लेल नीति-नियम बनेबाक लेल एक प्रबुद्ध वर्ग समूह केर गठनः
हरेक जिला, प्रखंड, पंचायत केर प्रतिनिधित्व करैत वृहत् विचार समूह जाहि मे प्रबुद्ध वर्गक लोक केँ जोड़िकय भिन्न-भिन्न प्रखंड या जिला या जाहि स्तर पर सहज व्यवस्थापन संभव हो से करब अत्यावश्यक अछि। एहि विभिन्न प्रखंड/जिलाक प्रबुद्ध समूह मे सँ चयनित लोक सहितक अखिल भारतीय प्रबुद्ध मैथिलजन समूह केर निर्माण हो, जे निरपेक्षता सँ मिथिला आ राष्ट्रक विकास केर विभिन्न मुद्दा सब पर राय देथि। पुनः एहि राष्ट्रीय समूह मे सँ चयनित लगभग ५१ सदस्यीय या सुविधानुसार संख्याक एक केन्द्रीय कार्यकारिणी सदस्य आ सलाहकार लोकनिक मूल कार्यकारिणी समिति हो जे राजनीतिक स्तर पर मिथिला राज्य निर्माण लेल यथासंभव हरेक विन्दु पर नीति निर्माण करैत घोषणापत्र जारी करैत कार्य करय।
हमर नजरि मे मिथिला राज्य निर्माण लेल कार्यरत संगठनक छोट इतिहास उदाहरणार्थः
१४ अप्रैल २०१३ केँ दिल्लीक बुराड़ी स्थित ‘विश्व मैथिल संघ’ केर कार्यालय मे मिथिलावादी युवा सभक एक बैसार द्वारा स्थापित ‘मिथिला राज्य निर्माण सेना’क अवधारणा उपरोक्त प्रत्येक विन्दु पर केन्द्रित रहिकय कार्य करबाक प्रस्ताव एवं निर्णय सहित भेल छल। आइ ९ वर्षक दरम्यान एहि संगठन आ एकर स्वयंसेवक कैडर सब द्वारा अपन मातृभूमि आ मातृभाषा संग मातृअस्मिताक हरेक विषय पर यथासंभव योगदान देल जाइत रहल अछि। हमरा एहि बातक आत्मगौरव होइछ जे एकर परिकल्पनाकार मध्यक एक सदस्य स्वयं रहलहुँ आ अपन लेखनीक माध्यम सँ मिथिला राज्य निर्माण सेना लेल आवश्यक आ अनुशासित साहित्य लेखनक कार्य सँ लैत जतय-जतय धरि संभव भेल तन-मन-धन सँ सहभागी बनलहुँ। हमर मान्यता अछि जे जा धरि ई जीवन रहत, ता धरि अपन पहचान मैथिल, भाषा मैथिली आ सभ्यता मिथिला लेल समर्पित भ’ काज करैत रहब – सेहो बिना कोनो पद या लोभ-लाभ-लालच के। हमर संकल्प अछि जे स्वयं कहियो कोनो पद नहि लेब।
एहि २०२१-२२ मे बहुत पैघ संकल्प संग मिथिला राज्य निर्माण सेना बढि रहल अछि। कार्ययोजना पर सेनाक महासचिव एवं अन्य चिन्तक लोकनि संग नजदीकी हेबाक कारण चर्चा होइत रहैत अछि। सीमित संसाधन मे सर्वोत्तम परिणाम लेल मुखर ई संस्था किछु स्वर्णिम योजना संग आगू बढि रहल अछि। एखन ‘जनगणना मे मैथिली, संविधान मे मिथिला राज्य’ विषयक संग “मिथिला पुनर्जागरण यात्रा” मिथिलाक प्रत्येक जिला मे आयोजित कयल जा रहल अछि। ५ दिवसक प्रत्येक चरण आ ४-५ जिलाक भ्रमण, नेतृत्वकर्ता आ कैडर सहित रोड शो मार्फत जन-जन केर चेतना मे भाषाक महत्व, जनगणना मे भाषिक उपस्थितिक महत्व आ विगत ७ दशक सँ आर्थिक उपेक्षाक दृष्टान्त दैत मिथिला राज्य केर स्थापना मात्र अपन बाल-बच्चा आ भविष्यक सन्तति केँ रोजी-रोटी-रोजगार आ खेती-किसानी-व्यापार केर सुखद दिन देखा सकैत अछि, एहि सब बात पर लोकसहमति जुटबैत बढि रहल अछि। ई सब अपन भविष्यक योजना मे २०२४ केर संसदीय चुनाव आ २०२५ केर विधानसभा चुनाव मे मिथिला समर्थक लोक केँ मात्र वोट देबाक जनजागरण करैत स्वयं एहि तरहक विकल्प देबाक बात सेहो कय रहला अछि। १४ जनवरी २०२२ सँ ई लोकनि सेना संग जुड़बाक आ प्रखण्ड स्तर पर समूह बनेबाक काज सेहो समानान्तर रूप सँ कय रहला अछि। हालहि विश्वविद्यालय मे छात्र संगठनक रूप मे ‘छात्र युवा सेना’ केर स्थापना सेहो कयल गेल अछि।
मिथिला राज्य निर्माण सेना द्वारा २०२४ केर संसदीय चुनाव आ २०२५ केर विधानसभा चुनाव लड़बाक कार्य होयत, ई बात बहुतो परम्परावादी-यथास्थितिवादी लेल हड़कम्प मचबयवला विषय बनि गेल अछि। वास्तव मे जाति आ धर्म के बाद आब भाषा आ बोली मे सेहो विखण्डित कय केँ अपन राजनीतिक स्वार्थ सिद्धिक अतिरिक्त यथार्थ विकास आ समृद्धिक कोनो योजना नहि रहल एहि परम्परावादी-यथास्थितिवादी राजनीतिक दल सभक लेल मिथिला सिर्फ वोट लेबाक खेलौना सिद्ध भेल अछि। जखन एहि क्षेत्रक कोनो समस्या (बाढि, सुखाड़, रोजी-रोजगार, उद्योग, कृषि, जलव्यवस्थापन, पर्यटन, बौद्धिक विकास, शिक्षण संस्थान आ खासकय उच्च शिक्षा लेल समुचित व्यवस्थापन, आदि अनेकों सरोकार) केर कोनो समाधान नहि भ’ सकल अछि त एहि क्षेत्र केँ मात्र ‘मजदूर आपूर्तिकर्ता क्षेत्र” केर रूप मे आ एतुका एलिट्स केँ देश भरि मे आने-आने ठाम लक्जरियस लाइफस्टाइल (विलासितापूर्ण जीवनशैली) मे जीवन जियैत सख-मौज केर लोभ मे फँसाकय सब दिन दरिद्रे रखबाक कुटिल योजना टा भारत सरकार या बिहार सरकार केर अछि से सिद्ध भेल अछि। संगहि, नेपाल मे सेहो मिथिलाक्षेत्र केर नाम परिवर्तन आ ताहि मे भारतीय कूटनीतिक सहयोग, भाषापर कुठाराघातक खेल-वेल, ई सब किछु सिद्ध करैत अछि जे मिथिला केँ सिर्फ धार्मिक-सांस्कृतिक आ पौराणिक इतिहास, मिथक आदिक समझ धरि जियैत छोड़ि बाकी अस्तित्वहीन कय देल जाय। एकर करारा विरोध करब जरूरी अछि। एहि लेल समस्त जागरूक मैथिल लोक केँ सावधान भ’ जेबाक चाही, नहि त आगामी सन्तति संग बहुत पैघ जोखिम लदबाक काज करब हम सब। आइ भले प्रवास क्षेत्र मे भोग-विलास आ सुख-सुविधाक चसक हमरा सब केँ अपन मातृभूमि केँ नकारबाक, दुसबाक आ बिसरबाक स्थिति उत्पन्न कएने अछि, परञ्च भविष्यक सन्तति प्रति ताहि क्षेत्र सब मे कतेक सुरक्षा आ स्वीकार्यता भेटत ताहि विन्दु पर नीक सँ मनन करैत अपन मड़ौसी लेल जिम्मेदार बनब समयक मांग अछि।
कि थिकैक ई मिथिला राज्य निर्माण सेना?
बहुतो लोकक मन मे सेनाक सम्बन्ध मे जिज्ञासा सेहो भ’ सकैत अछि।
सेनाक स्थापना २०१३ मे भेलैक। सोशल मीडियाक मार्फत एकर यूनिट दरभंगा सहित देशक विभिन्न प्रवासस्थल (यथा गुआहाटी, मुम्बई, पटना, सहरसा, सुपौल, समस्तीपुर, मधुबनी, झंझारपुर, मधेपुर, बेनीपुर, बिरौल, बिठौली, रैयाम, कानपुर, काशी, कोलकाता आदि स्थान) सब पर इक्का-दुक्का लोक सब केँ जोड़िकय संगठन ठाढ़ कयल गेलैक। २०१३ मे कुल ३ चरणक यात्रा करैत स्थानीय लोक सब सँ मिथिला राज्यक पक्ष मे हस्ताक्षर संग स्थानीय मुद्दा सभक संकलन कयल गेल छल। २०१४ मे प्राथमिक शिक्षाक माध्यम मैथिली हो, डा. जयकान्त मिश्र केर लड़ाई आ सुप्रीम कोर्ट धरिक न्यायपूर्ण निर्णय मुताबिक एहि मांग पर पटना आर ब्लौक चौराहा पर आमरण अनशन कयल गेल छल, जाहि मे शिक्षा मंत्री शाहीजीक निर्देशन पर शिक्षा निदेशालय के सह-निदेशक डा. ओंकार प्रसाद सिंह केर अगुवाई मे अनशनकारी सँ वार्ता उपरान्त निदेशालय द्वारा एहि दिशा मे आवश्यक कार्रबाई करबाक आश्वासन पर अनशन २१ फरवरी २०१४ केँ अन्तर्राष्ट्रीय मातृभाषा दिवस पर तोड़ल गेल। ताहि सँ पूर्व १९ जनवरी २०१४ दिल्लीक कन्स्टीच्यूशन क्लब सभागार मे अनेकों सांसद, विधायक आ बुद्धिजीवी-विद्वान लोकनिक संग मिथिला राज्य केर विषय पर वृहत् संगोष्ठीक आयोजन कयल गेल। मिथिला राज्य निर्माण सेना द्वारा मांग सहितक स्मारपत्र विभिन्न राजनेता – तत्कालीन विपक्षक नेता आ भारतीय जनता पार्टीक राष्ट्राध्यक्ष (२०१३) श्री राजनाथ सिंह केँ सेहो सौंपल गेल छल। तहिना मिथिला क्षेत्र सँ राजनीतिक दलक सिरमौर लोकनि यथा रामविलास पासवान, हुकुमदेव नारायण यादव, पप्पू यादव, रंजीता सिंह, गोपाल जी ठाकुर, कीर्ति आजाद, अंजार अहमद, आदि विभिन्न नेता सब सँ भेंट कय मिथिला राज्यक गठन विषय पर सभक सहमति जुटेबाक प्रयास कयल गेल छल। २०१४ केर आम चुनाव मे मिथिला राज्यक समर्थक प्रति समर्थन देबाक आह्वान आ हुनके वोट देबाक आ संसद पठेबाक प्रचारात्मक कार्य सेहो कयल गेल छल।
२०१६ मे पुनः मिथिला राज्य निर्माण सेनाक पहल पर समस्त मिथिलावादी सिरमौर लोकनि केँ एकजुट भऽ पटनाक चिन्तन शिविर मे भाग लेबाक आग्रह करैत नवम्बर मे राष्ट्रीय अधिवेशन आ ताहि मार्फत स्थानीय लोक केँ संगठन सँ जोड़बाक जनादेश बनबैत आगू बढल गेल छल। लेकिन बेर-बेर एक्के टा बाधा अबैत अछि जे राजनीतिक तौर पर ठोस आ सुदृढ विचार बिना मिथिला राज्य निर्माण सेनाक कैडर मे बिखराव आबि गेल करैत अछि। २०१९ केर आम निर्वाचन मे पूर्ण उदासीन रहल ई सेना, २०२० केर विधानसभा चुनाव मे सेहो लगभग साइलेन्ट मोड मे रहल। लेकिन आगामी चुनाव सँ पहिने सेना उठि ठाढ़ भेल अछि। ऊपर कहल गेल अनुसार २०२४ आ २०२५ केर चुनावी राजनीति लेल हिन्दी कहावत वला कमर कसि चुकल अछि। आब संगठनक मजबूती आ कैडर जोड़य सँ लैत प्रशिक्षण आ जगह-जगह वाल पोस्टरिंग आदिक योजना पर ई संस्था केना बढैत अछि, संगहि आगामी दिन मे २ लाख लोक केँ दरभंगा मे जमा करबाक महात्वाकांक्षी योजना पर कोन ढंग सँ कार्य व्यवस्थापन करैछ से सब देखय लेल बाकी अछि।


text:
नेपाल
नेपाल (/nəˈpɔːl/ ( सुनी);[४] Nepāl अङ्ग्रेजी: Federal Democratic Republic of Nepal), आधिकारिक नाम: सङ्घीय लोकतान्त्रिक गणतन्त्र नेपाल[५] एक दक्षिण एसियाली भूपरिवेष्ठित हिमाली राष्ट्र छी । एकर भौगोलिक अक्षांश २६ डिग्री २२ मिनेटसँ ३० डिग्री २७ मिनेट उत्तर आ ८० डिग्री ४ मिनेटसँ ८८ डिग्री १२ मिनेट पूर्वी देशान्तरधरि फैलल अछि । एकर कूल क्षेत्रफल १,४७,१८१ वर्ग किलोमिटर अछि । ई क्षेत्रफल पृथ्वीक कूल क्षेत्रफलक ०.०३% आ एसिया महादेशक ०.३% छी । लण्डन स्थित ग्रीनवीच मिनटाइमसँ पूर्वमे रहल गौरीशङ्कर हिमालयक नजदिक भऽ गेल ८६ डिग्री १५ मिनट पूर्वी देशान्तरक आधार मानि नेपालक प्रमाणिक समय ५ घण्टा ४५ मिनेट आगा मानल जाइत अछि ।
नेपालमे ७ प्रदेश आ ७७ जिला आ ७४४ स्थानीय तह रहल अछि जहिमे ४ महानगरपालिका, १३ उपमहानगरपालिका, २४६ नगरपालिका आ ४८१ गाउँपालिका रहल अछि ।[६][७][८][९]नेपालक पूर्वी सीमा मेची नदीसँ पश्चिमी सीमा महाकाली नदीधरिक कूल लम्बाई ८८५ किलोमिटर अछि । उत्तरसँ दक्षिण तरफक चौडाई मुदा एक समान नै अछि । पूर्वी भागसँ पश्चिमी भाग कनिक चौडा अछि । तहिना मध्य भाग कनि खुम्चल अछि । नेपालक अधिकतम चौडाई २४१ किलोमिटर आ न्युनतम चौडाई १४५ किलोमिटर रहल अछि । यसर्थ नेपालक सरदर चौडाई १९३ किलोमिटर रहल अछि । नेपालक उत्तरमे चीनक स्वशासित क्षेत्र तिब्बत अछि तँ दक्षिण, पूर्व आ पश्चिममे भारत अवस्थित अछि । नेपालक ८०% सँ बेसी नागरिक हिन्दू धर्म मानैत अछि जे विश्वमे सभसँ बेसी प्रतिशत हिन्दू धर्मावलम्बी भेल राष्ट्र सेहो छी । हिन्दू धर्म छोडि बौद्ध, मुस्लिम, किरात आदि धर्म माननिहार लोकनि सेहो एतय बसोबास करैत अछि । एकटा छोट सन क्षेत्रक लेल नेपालक भौगोलिक विविधता बहुतेक उल्लेखनीय रहल अछि । एतय तराईक उष्ण फाँटसँ ठण्डा हिमालयक शृङ्खला अवस्थित अछि । संसारक सभसँ पैग १४ हिमश्रृङ्खलामे सँ ८ टा नेपालमे रहल अछि, एहिमे सँ संसारक सर्वोच्च शिखर सगरमाथा एक छी । नेपालक मुख्य शहर आ राजधानी काठमाण्डौ छी । काठमाडौं, ललितपुर आ भक्तपुरके काठमाडौं उपत्यका कहल जाइत अछि । आन मुख्य शहर सभमे भरतपुर, बिराटनगर, भैरहवा, वीरगञ्ज, जनकपुर, पोखरा, नेपालगञ्ज, धनगढी, राजविराज आ महेन्द्रनगर अवैत अछि । नेपाल शब्दक उत्पतिक सम्बन्धमे कोनो ठोस प्रमाण तँ उपलब्ध नै अछि, मुदा एक प्रसिद्ध विश्वास अनुसार मरिची ॠषिक पुत्र 'ने' मुनिद्वारा पालन भेल स्थानक रूपमे एतौका नाम नेपाल रहल गेल अछि।
निरन्तर रूपमे राजा-रजौटा सभक अधीनमे रहि सम्पन्न इतिहास रहल, अखन नेपाल कहि चिन्हल जाइवला ई खण्ड वि.सं. २०४६ सालक आन्दोलन पश्चात् संवैधानिक राजतन्त्रक नीति अवलम्बन केनए छल ।
इतिहाससंपादित करें
हिमाल क्षेत्रमे लोकसभ लगभग ९००० बर्षसँ बैस रहल काठमाडौं उपत्यकाक प्राचिन इतिहाससँ पुष्टी भेल अछि । सम्भवत: भोट-बर्मेली मूलक लोकसभ नेपालमे २,५०० वर्ष आगा बसोबास करैत छल ।[१०]
ईशापूर्व १५०० दिस इन्डो-आर्यन जातिक लोकसभ उपत्यका प्रवेश केनए छल । ईशापूर्वक १००० दिस छोट छोट राज्यसभ आ राज्यसङ्गठनसभ बनल । सिद्धार्थ गौतम (ईशापूर्व ५६३–४८३) एहिने एक वंश, शाक्य वंशक राजकुमार छल, जे अपन राजकाज त्याग करि तपस्वी जीवन पसन्द करि [बुद्ध]] कहि विश्व प्रसिद्ध भेल । ईशापूर्वको २५० धरि, ई क्षेत्र उत्तर भारतक मौर्य साम्राज्यक प्रभावमे रहल आ बादमे चारम शताब्दीमे गुप्त साम्राज्यक अधीनस्थ राज्य भऽ गेल । योई क्षेत्रमे ५अम शताब्दीक उत्तरार्द्धमे आबि लिच्छवीसभ राज्य केलक । ८आम शताब्दीक उत्तरार्धमे लिच्छवीवंश अस्त होमए लागल आ सन् ८७९ सँ नेवार युगक उदय भेल, तथापि ओसभक नियन्त्रणमे देशक कतेक विस्तार भेल छल एकर यकिन नै अछि । ११अम शताब्दीक उत्तरार्द्धमे दक्षिण भारतसँ आएल चालुक्य साम्राज्यक प्रभावमे नेपालक दक्षिणी भूभाग आबि गेल । चालुक्यसभक प्रभावमे ओ समय चलिआएल बुद्ध धर्मक बदला एतयक राजासभ हिन्दू धर्मक समर्थन करै लागल आ नेपालमे हिन्दू धर्म तरफक धार्मिक परिवर्तन होमए लागल ।
१३अम शताब्दीक पूर्वार्द्धमा संस्कृत शब्द मल्ल उपनाम भेल नायकसभक उदय होमए लागल । प्रारम्भमे ओसभ सत्ता उदयमान केलक, मुदा ओकरबाद २०० वर्षधरि राजासभ अपन शक्ति एकजुट करवाक काम मात्र केलक । १४अम शताब्दीक उत्तरार्धमे देशक बहुतेक भागसभ एकीकृत राज्यक अधीनमे आएल । मुदा ई एकीकरण छोट समयधरि मात्र टिकल: वि.सं. १४८२ मे यक्ष मल्लक समयमे अपन पुत्रसभक अंशबण्डामे काठमाडौं उपत्यकाक तीन राज्यमे विभाजन करवाक निर्णयबाद ई राज्य तीन भागमे विभाजित भऽ गेल - काठमाडौं, पाटन आ भादगाउँ – जकर बीचमे शताब्दिधरि खिचातानी आ दुश्मनी रहिरहल छल ।
वि.सं. १७६५ मे, गोरखाक राजा पृथ्वीनारायण शाह बहुत कम हतियार आ सहयोग जुटाए नजदिकी राज्यसभ, (खासकरि लम्जुङ्ग, कास्की आ तनहूँ)क तटस्थता अपन पक्षमे उपयोग करैमे सफल भेलाकबाद देश एकीकरणक निम्ति आगा बढल । बहुतेक रक्तरञ्जित युद्ध पश्चात्, ओ ३ वर्षबाद काठमाडौं उपत्यकाके विशाल नेपाल भितर एकीकरण करिक अभियानमे सफलता प्राप्त केलक । तथापि ओ तत्कालीन राजा जयप्रकाश मल्ल राज्य करिरहल काठमाडौं राज्यके जितैक लेल कोनो युद्ध नै करऽ पडल । वास्तवमे, तखन इन्द्रजात्रा पर्वमे काठमाडौं उपत्यकाक सम्पूर्ण जनतासभ जात्रा मनाए रहल छल जब पृथ्वी नारायण शाह अपन सेनासभ सहित खास कोनो मेहनतबिना उपत्यकाके कब्जा करि अपने बैस जात्रा चलाए साँस्कृतिक सम्मानक अवधारणा प्रस्तुत केनए छल । तहिना नेपाल एकीकरणक सिलसिलामे सम्पूर्ण छोट राज्यसभ जितलाकबाद पूर्वमे रहल किरात लिम्बूवान राज्य पहुँचल लिम्बूवान राज्यमे १७ बेरधरि हमला करि वि.सं १८३१ भादो २२ मे लिम्बूवानक केन्द्रीय राजधानी विजयपुरमे लालमोहर सहित तम्रपत्रमे लिखत सन्धि भेल छल । ई नव नेपालक जन्मक आधारशिला तय केनए छल ।
तिब्बतसँ हिमाली मार्गक नियन्त्रणक लेल भेल विवाद आ ओकर पश्चातक युद्धमे चीन तिब्बतक सहायताक लेल अएलाकबाद नेपाल पाछा हटल छल । नेपालक सीमामे रहल नजदिकक छोट-छोट राज्यसभ हडपि लेला कारण आरम्भ भेल ब्रिटिस इस्ट इण्डिया कम्पनीसंगक दुश्मनीक कारण रक्तरञ्जित एङ्गलो-नेपाल युद्ध (१८१४–१६) भेल, जहिमे नेपाल वर्तमानक सीमा रक्षा करैमे सफल भेल मुदा महाकाली नदीक पश्चिमक अपन क्षेत्रसभ परित्याग करऽ पडल । ओ क्षेत्रसभमे वर्तमान भारतक उत्तराखण्ड राज्य आ वर्तमान हिमाञ्चल प्रदेशक बहुतेक पञ्जाबी पहाडी राज्यसभ अवस्थित अछि । अपन स्वाधीनताक लेल नेपालद्वारा इस्ट इण्डिया कम्पनिसँ सुगौली सन्धि करि तराईक किछ भूभाग आ एक तिहाइसँ बेसी भूभाग सहित सिक्किम, दार्जीलिङ परित्याग करऽ पडल । काङ्गडाधरि पहुँचल नेपाली आ सतलजसँ टिस्टाधरिक विशाल नेपाल मेची आ महाकालीमे सीमित भऽ गेल, मुदा तकरबाद वि.सं. १८६० मे प्रथम राणा प्रधानमन्त्री जङ्गबहादुर राणासँ खुसी भऽ अङ्ग्रेजद्वारा नेपालके राप्तीसँ महाकालीधरिक तराई वापस करि देनए छल ।
राज परिवार बीचक गुटबन्दीक कारण युद्धक बाद अस्थायित्व कायम भेल । सन् १८४६ मे शासन करिरहल रानीक सेनानायक जङ्गबहादुर राणाके सत्ताविमुख करवाक षड्यन्त्रक खुलासा भेलाक कारण कोतपर्व भेल छल । हतियारधारी सेना आ रानीप्रति बफादार भाई-भारदारसभबीच शीतयुद्ध भेलासँ देशक सयन राजखलक, भारदारसभ आ रजौटासभक हत्या भेल छल । जङ्गबहादुर जितलाकबाद राणा खानदान सुरू केलक आ राणा शासन लागू केलक । राजाके नाममात्रमे सीमित कएल गेल आ प्रधानमन्त्री पदके शक्तिशाली आ वंशाणुगत बनाएल गेल । राणासभ पूर्णनिष्ठासँ ब्रिटिससभक पक्षमे छल आ ब्रिटिससभके सन् १८५७ के सिपोई रिबेलियन (प्रथम भारतीय स्वतन्त्रता सङ्ग्राम), आ पाछा दुनू विश्व युद्धमे सहायता केनए छल । सन् १९२३ मे संयुक्त अधिराज्य आ नेपालबिच आधिकारिक रूपमे मित्रताक सम्झौतामे हस्ताक्षर भेल, जहिमे नेपालक स्वतन्त्रताके संयुक्त अधिराज्य स्विकार केनए छल ।
भाषासंपादित करें
नेपाली नेपालके राष्ट्रिय भाषा छी । ई सरकारी कामकाजमें सेहो उपयोग होएत अछि । एकर साथ नेपालमे नेवारी,लिम्बू, सुनुवार, राई, मैथिली, भोजपुरी, नेवारी, अवधी, थारू, गुरुङ, सेर्पा, तामाङ, मगर, मारवाडी, डोटेली आदि भाषा सेहो बोल्ल जाएत अछि । भाषाविज्ञानक आधार में देखला पर नेपाली भाषा के उत्पति भारोपेली भाषा परिवार के शतम् शाखा सँ विकसित आर्य-इरानी शाखा के आर्यली संस्कृत सँ विकसित भेल अछि ।
प्रशासनिक विभाजनसंपादित करें
नेपाल १४ अञ्चल, ७५ जिला आर ५ विकास क्षेत्रमे विभाजित करल गेल अछि । नेपालमे रहल ५ विकास क्षेत्र आर १४ अञ्चलसभ निम्नलिखित अछि :-
नेपालके नदीसभसंपादित करें
सन्दर्भ सामग्रीसभसंपादित करें
- ↑ "National Population and Housing Census 2011 (National Report)", Central Bureau of Statistics (Nepal), अन्तिम पहुँच २६ नवम्बर २०१२।
- ↑ २.० २.१ "Nepal Economy Profile 2013", Indexmundi.com, अन्तिम पहुँच २० दिसम्बर २०१३।
- ↑ ३.० ३.१ "Nepal", International Monetary Fund, अन्तिम पहुँच २० अप्रैल २०१२।
- ↑ "Nepal". अक्सफोर्ड अङ्ग्रेजी शब्दकोश (तेसर)। (सितम्बर २००५)। अक्सफोर्ड विश्वविद्यालय प्रेस। (Subscription or UK public library membership required.)
- ↑ "CIA – The World Factbook", Cia.gov, अन्तिम पहुँच ५ दिसम्बर २०१२।
- ↑ Post Report, "744 new local units come into effect - General - The Kathmandu Post", Kathmandupost.ekantipur.com, अन्तिम पहुँच २३ अप्रैल २०१७।
- ↑ "स्थानीय तह कार्यान्वयनमा", नागरिक दैनिक, २८ फागुन २०७३, अन्तिम पहुँच २८ फागुन २०७३।
- ↑ "गाउँपालिका र नगरपालिका कुन जिलामा कति? (सूची)", लोकान्तर, २३ पौष २०७३, अन्तिम पहुँच २३ पौष २०७३।
- ↑ "अब ७६६ स्थानीय तह", - राजेश मिश्र (कान्तिपुर दैनिक), १२ जेठ २०७४।
- ↑ "A Country Study: Nepal", Federal Research Division, Library of Congress, अन्तिम पहुँच सितम्बर २३, २००५।
बाह्य जडीसभसंपादित करें
Nepalक सम्बन्धमे विकिपिडियाक भातृ योजनासभमे ताकी:


text:
रांची। 27 जनवरी। दुमका कोषागार सँ जुडल मामला मे जुड़े मामले मे पूर्व मुख्यमंत्री आओर राष्ट्रीय जनता दल केर प्रमुख लालू प्रसाद समेत एहि मामलाक सभ आरोपीक आय कोर्ट मे पेशी होयत। कैल्हि 26 जनवरी क' गणतंत्र दिवस समारोह केर कारण अदालत मे अवकाश होयबाक कारण सुनवाई स्थगित छल। ओतहि सुप्रीम कोर्टक दिशा निर्देश पर प्रतिदिन सुनवाई चैल रहल अछि। ई मामला आरसी 47-96 सँ संबंधित अछि। ई मामला डोरंडा कोषागार सँ 139.35 करोड़ टाकाक अवैध निकासीक अछि।
दुमका कोषागारक मामला सेहो सीबीआई केँ विषेष न्यायाधीश शिवपाल सिंह केर अदालत मे चैल रहल अछि जाहिमे 6 जनवरी केँ लालू यादव समेत 15 आन अभियुक्त केँ देवघर मामला मे सजा सुनाओल गेल छल। अपने क' बता दी कि लालू प्रसाद यादव केँ चारा घोटालाक तीन मामला मे एखन धरी 13.5 बरखक सजा सुनाओल जे चुकल अछि।


text:
पटना । जापानी फूजी गुरुजी क कृति क बिहार क माटी क संग किछु एहन संबंध अछि जे एक कए छोडि़ दोसर कए नहि बुझल जा सकैत अछि। कई वर्ष क हुनकर कठिन तपस्या ‘विश्व शांति स्तूपÓ क रूप मे बिहार क अमूल्य धरोहर देलथि अछि। आइ देश-विदेश क लोक क लेल ऐतिहासिक वैशाली आ राजगीर क माटी पर हुनकर बनाउल ‘विश्व शांति स्तूप’ आकर्षण का केंद्र है, जो शांति का संदेश सारी दुनिया को सुना रहा है।
दुनिया के सबसे बड़े स्तूप क स्थापना क 40म वर्षगांठ पर एक बेर फेर विश्व भरि क प्रतिनिधि 25 अक्तूबर कए जुटताह आ हैंड ड्रम (ओटाइको) बजा कए आ मंत्रोच्चार कए विश्व शांति क प्रार्थना करताह। हिरोशिमा आ नागासाकी क मेयर क उपस्थिति मे विश्व शांति आ भाईचारे क लेल बिहार आ भारतभूमि क गांठ दुनिया क देश क संग आओर मजबूत होइत। जापान क निप्पोनजन म्योहोजी पंथ क प्रवर्तक वेन एन फूजी गुरुजी 1969 मे दुनिया क जहि सबस ऊंच विश्व शांति स्तूप क स्थापना केलथि, ओकर वास्तुशिल्प बिहार कए कर्मभूमि बनाबेवला उपेंद्र महारथी रहथि। स्तूप क संग विभूति क स्मृति जुड़ल अछि। तत्कालीन राष्ट्रपति डॉ एस. राधाकृष्णन 5 मार्च, 1965 कए एकर आधारशिला रखलथि , जखन कि 25 अक्तूबर 1969 को डॉ वीवी गिरी एकर शुभारंभ केलथि। एकर 40म वर्षगांठ पर केवल हिरोशिमा आ नागासाकी क मेयर नहि, बल्कि ब्रिटेन, अमेरिका, यूक्रेन, थाइलैंड, श्रीलंका आ जापान स अनेक तीर्थयात्री क संगहि जापान क 60टा उद्यमी सेहो बिहार आबि रहल छथि। जेकर मिस्टर ए होरियूची नेतृत्व करि रहल छथि । बौद्ध भिक्षु, भिक्षुणी आ अन्य देश क प्रतिनिधिमंडल सेहो एहि मे भाग लेत। जापान क निप्पोनजन म्योहोजी पंथ क मुख्य संन्यासी जी योसिदा 25 अक्तूबर कए राजगीर मे पूजा संपन्न करौउताह। मुख्यमंत्री नीतीश कुमार हिरोशिमा आ नागासाकी क मेयर कए दिवंगत उपेंद्र महारथी द्वारा बनाउल गेल गांधी जी क पोट्रेट क अनुकृति भेंट करि हुनका अहिंसा आ शांति क संदेश देताह। कार्यक्रम मे पद्मभूषण स सम्मानित डिजाइनर राजीव सेठी क अलावा सीजीसी कंपनी जापान क अध्यक्ष टी मोरिटा विशिष्ट अतिथि हेताह। बौद्ध धर्म ग्रंथ मे इ मान्यता अछि जे जाहि गृद्धकूट पहाड़ी पर स्तूप अछि, ओतहि भगवान बुद्ध लोटस सूत्र (सदधर्मपुण्डरीका सूत्र) क उपेदश देने छलाह।


text:
पटना। 23 फरवरी। बिहार मे सत्ताधारी महागठबंधन मे शामिल जनता दल (युनाइटेड) बिहार कृषि विश्वविद्यालय मे सहायक प्राध्यापक नियुक्ति मामले मे फसल विधायक मेवालाल चौधरी क' पार्टी से निलंबित क' देलनि अछि। मेवालाल चौधरी पर बिहार कृषि विश्वविद्यालय, सबौर मे कुलपति रहबाक दौरान सहायक प्राध्यापक के पद पर भेल नियुक्ति मामला मे गड़बड़ी करबाक आरोप लागल अछि।
जद (यू) के प्रदेश प्रवक्ता संजय सिंह संवाददाता सभके बतौलन्हि कि पार्टी के अध्यक्ष नीतीश कुमार नैतिकता केर आधार पर विधायक मेवालाल चौधरी क' पार्टी से निलंबित क' देलनि अछि।
उल्लेखनीय अछि कि सबौर कृषि विश्वविद्यालय के कुलसचिव अशोक कुमार के लिखित बयानक आधार पर पूर्व कुलपति मेवालाल चौधरी पर प्राध्यापक नियुक्ति मे गड़बड़ी करबाक आरोप मे भागलपुर के सबौर थाना मे मंगलवार दिन एक प्राथमिकी दर्ज कराओल गेल छल। चौधरी 2010 से 2015 के बीच कृषि विश्वविद्यालय के कुलपति रही चुकल छला। ओ वर्तमान मे मुंगेर जिलाक तारापुर से जद (यू) विधायक छला।


text:
दरभंगा : [प्रणव कुमार चौधरी] दरभंगा जिलाक हायाघाट प्रखंडकेँ बसहा मिर्जापुर पंचायतक गिरधरपुरमे एकहि समुदायक दू वर्गमे भेल भयंकर मारि-पीट केर कारण फगुआ जे रंग आ गुलाल खेलबाक प्रतीक मानल गेल अछि ओ मातममे बदलि जेबाक खबैर आबि रहल अछि।
काल्हि फगुआ छल जाहि कारणसँ सड़क पर गाड़ी-घोड़ा सेहो नहिए केर हिसाब-किताबमे चलैत छल आओर एहि स्थितीमे भेल घटनामे घायल एक वर्गक एक गोटाकेँ खाट पर राखिकय इलाजक लेल अस्पताल लs जेबाक क्रममे रास्तेमे ओहि व्यक्तिकेँ मृत्यु भs गेल। खबैर लिखबाक समय धरि अहि बातक जानकारी नहि भेटि सकल अछि जे उक्त घटना कोन कारणसँ भेलैक अछि। भेटल जानकारीकेँ मुताबिक दुनु पक्षसँ आओर बहुतरास लोके घायल छथि। आशोक पेपड़ मील थाना प्रभारी एही घटनाके पुष्टि केलनि अछि।


text: मुजफ्फरपुर। बहुप्रतीक्षित मोतीझील ओवरब्रिज क उद्घाटन 10 जून कए भ रहल अछि। मुख्यमंत्री नीतीश कुमार वीडियो कांफ्रेंसिंग क माध्यम स शुक्रदिन पूर्वाह्न 11 बजे पुल क लोकार्पण करताह। एकरा लेल चंद्रलोक चौक दिस ठाकुर नर्सिग होम क समीप डिस्पले बोर्ड लगाउल जा रहल अछि, जेकर स्क्रीन पर आम लोग मुख्यमंत्री क संदेश सुनि सकत। शिलापट लगाउल जा रहल अछि आ ओहि ठाम स्थानीय अतिथि लेल बैसबाक व्यवस्था कैल जा रहल अछि। सरकार स मंजूरी भेटलाक बाद आनन-फानन मे जिला प्रशासन आ इरकॉन क अधिकारी क बैठक मे इ फैसला लेल गेल। जिलाधिकारी संतोष कुमार मल्ल कहला जे पहिने मुख्यमंत्री स एहि ठाम एबा लेल समय मांगल जा रहल छल, मुदा आब वीडियो कांफ्रेंसिंग स उद्घाटन करबाक फैसला लेल गेल अछि।


text:
करिब १ करोडके लागतमे ३ ठाउँमे कस्टम हाइरिङ सेन्टर
पहुरा समाचारदाता
धनगढी, १८ असार । प्रधानमन्त्री कृषि आधुनिकीकरण परियोजनाके परियोजना कार्यान्वय इकाई (सुपर) चालु बरस ३ स्थानमे कस्टम हाइरिङ सेन्टर स्थापना कर्ले बा ।
कैलारी गाउँपालिका ८ पृथ्वीपुर ओ गौरीगंगा ९ शंकरपुरमे कस्टम हाइरिङ सेन्टर ओ कैलारी गाउँपालिका ६ लम्बीफाँटामे मिनी कस्टम हाइरिङ सेन्टर स्थापना करल हो ।
परियोजना कार्यान्वयन इकाई सञ्चालक समितिका सचिव अजित चौधरीके अनुसार चालु आर्थिक वर्ष २०७६/२०७७ मे ९२ लाख ९० हजार ५ सयके लागतमे कस्टम हाइरिङ सेन्टर स्थापना करगिल हो ।
पृथ्वीपुरस्थित सफल कृषक समूहके सहकार्यमे ३८ लाख ४० हजारके लागतमे स्थापना करगिल बा ।
जौनमे ४५ प्रतिशत समूहके ओ बाँकी सुपरजोनके रहल समितिके सचिव चौधरी जानकारी डेलै । जहाँ हाइरो, सिडड्रिल, रोटोभेटर, थ्रेसर, ल्याण्ड लेजर, धान थ्रेसर, रिपरवीथ बाइडर, रिपर, २ ठो पावर टेलर, डिस्क हाइरो १ थान टेक्टर रहल बा ।
ओस्टके गौरीगंगा ९ शंकरपुरस्थित धनवर्षा कृषक सहकारीके सहकार्यमे फेन कस्टम हाइरिङ सेन्टर स्थापना करगिल बा ।
३३ लाख ३७ हजारके कुल लागानीमे कष्टम हायारिङ सेन्टर स्थापना करल बा । जेम्ने ५० प्रतिशत सहकारीके ओ ५० प्रतिशत सुपरजोनके रहल बा । कलेसे उ हाइरिङ सेन्टरमे ट्याक्टर, धान थ्रेसर, गहुँ थ्रेसर, रोटाभेटर, डिस्क हयारो, मेडा बनैना, पावर टिलर, लेजर लैण्ड लेभलर, सिडड्रिल ओ हयापी सिडर करके ११ थान कृषि यान्त्रिक उपकरण रहल जनागिल बा ।
कैलारी गाउँपालिका ६ लम्बीफाँटास्थित जनचेतना महिला कृषक समूहके सहकार्यमे मिनि कस्टम हाइरिङ सेन्टर स्थापना करगिल बा । २१ लाखके लागतमे स्थापना करल उ मिनि कस्टम हाइरिङ सेन्टरमे ५० प्रतिशत समूहके ओ ५० प्रतिशत सुपर जोनके रहल समितिके सचिव चौधरी बटैलै । उ मिनि कस्टम हाइरिङ सेन्टरमे १० थान पावर टिलर १० था रिपर रहल बा ।
पछिल्का समय स्थापना हुइल कस्टम हाइरिङ सेन्टरसे स्थानीय कृषकहरु बहुट लाभान्वित हुइल बाटै । धान खेती यहे कस्टम हाइरिङ सेन्टरमे रहल यन्त्र उपकरण सहुलियत दरमे प्रयोग करके करे पाइलपाछे स्थानीय कृषक खुशी हुइल कैलारी गाउँपालिका ६ खरेट्टीके खगेन्द्र चौधरी बटैलै ।
परियोजना कैलाली जिल्लाको साविक पहलमानपुर, मसुरिया, उदासीपुर, बसौटी ओ गदरिया गाविस समेटके लागु करगिल बा ।
सम्बन्धित समाचार


text:
बुटवल उपमहानगरपालिका
बुटवल उपमहानगरपालिका नेपालक लुम्बिनी प्रदेशक रूपन्देही जिलाक एकटा उपमहानगरपालिका छी ।[१][२][३] ई शहर तिनाउ अथवा तिलोत्तमा नदीक किनारमा अवस्थित अछि। बुटवल उपमहानगरपालिका रूपमे विक्रम सम्वत २०७१ साल अगहन १६ गते नगरपालिकासँ उपमहानगरपालिका लेल आवश्यक प्रक्रिया पूरा भेलाह उपमहानगरपालिका घोषणा भेल अछि । बुटवलक उपमहानगरपालिका घोषित करवक अहिमे सेमलाल तथा मोतिपुर गाविसके समावेश करि एकरा उपमहानगरपालिका घोषणा कएल गेल अछि । बुटवलक २२ किमि दक्षिणमे भैरहवा शहर अछि । ई नगर पश्चिम नेपालक प्रवेशद्वारक रूपम रहल अछि । ई नगर महेन्द्र राजमार्ग तथा सिद्दार्थ राजमार्गद्वारा नेपालक पूर्व पश्चिम तथा उत्तर दक्षिण जुड़ल अछि । यातायतक सुविधा तथा भौगोलिक अवस्थितिक कारण बुटवल पश्चिम नेपालक एक प्रमुख वाणिज्य केन्द्रको रूपम विकास भऽ रहल अछि ।
ई पहाड़ आ तराई दुनू क्षेत्रमे रहल अछि । एक लाखक हाराहरी जनसङ्ख्या रहल बुटवल द्रुतगतीमे विस्तारित भऽ रहल अछि यातायातक केन्द्र रहल बुटवलमे किछ अञ्चल स्तरीय कार्यलयक साथै इलाका स्तरीय कार्यलय रहल अछि। बुटवल बहुमुखी, वाणिज्य क्यम्पस, तिलोतमा क्याम्पस लगायतक के आओरो क्याम्पस तथा विद्यालय रहल बुटवलम लुम्बिनी अञ्चल अस्पतालक साथै सिदार्थ वाल अस्पताल लगायत अन्य सामुदायिक तथा निजी स्वास्थ संस्था समेत अछि । प्रसिद्ध सिद्धबाबा मन्दिर, जीतगढी किला, फुलवारी आदी अछि ई शहर तिनाउनदीक किनारमा अवस्थित अछि । बुटवलक टेलिफोन कोड नं. ०७१ अछि।
नगर नामाकरण[सम्पादन करी]
ई नगरक नामाकरण सम्बन्धमे बिभिन्न जनश्रुतिसभ सुन्नल जाइत अछि । बिभिन्न ठामसभसँ लोकसभ मिलजुलि एतय आबि बैसल भेला कारण बटौली कहलक आ एकर अपभ्रम्स होइत होइत एकरा बुटवल कहल जाइ लागल । ई शहरके पहिने खस्यौलि नामसँ सेहो चिनहल जाइत छल । वि.सं. २०१६ मे बुटवल-खस्यौली नगरपालिका स्थापना भेलाह पश्चात हालधरि १५ व्यक्ति एकरा नेतृत्व प्रदान केनए अछि । वि.सं. २०१७ मे बहुदलीय व्यवस्था विघटन भेलाह पश्चात ई ठामक नाम बदलि बुटवल-खस्यौली नगरपञ्चायत राखल गेल । एहिलेल बोलीचालीमे एकरा बुटवल नगरपञ्चायत सेहो कहल जाइत अछि । बहुदलीय व्यवस्था पुनःस्थापना भेलापश्चात् एकरनाम नाम बुटवल नगरपालिका राखल गेल । बुटवल नगरपालिकाक पहिल नेतृत्व करैवला पहिल व्यक्तित्व मुन्नीलाल शाक्य (२०१६-२०१७ साल), दोसर ओमशङ्कर श्रेष्ठ (२०१९-२०२३ साल), तेसर परीक्षितप्रसाद लाकौल (२०२४-२०२६ साल), चारिम सरस्वतीप्रसाद शेरचन (२०२६-२०२८ साल आ पुनः २०३३ सँ २०३६ साल) छलाह । तहिना हरिबहादुर सिंह वि.सं. २०२८ मे प्रधानपञ्चमे चुनल गेल छल । ओ चारि-बेरधरि नगरपालिकाक प्रधानपञ्च भेलाह । ताहिना बुटवल नगरपालिकाक प्रधानपञ्चमे पत्रकार सूर्यलाल वि.सं. २०३० मे, बृजमान श्रेष्ठ, २०३६ सँ २०३९ सालधरि सू्र्यप्रसाद प्रधान (२०४९-२०५३) आ भोज प्रसाद श्रेष्ठ (२०५४-२०५९) तथा पुनाराम पोखरेल २०६० मे नगरप्रमुख भेल अछि ।
जनसङ्ख्या[सम्पादन करी]
नेपालक बि.स. २०६८ कऽ जनगणना अनुसार बुटवलक जनसङ्ख्या १,२०,९८२ अछि ।[४] एहिमे सँ पुरुष ५०%, आ महिला ५०% अछि । ई नगरमे कुल २९,६८७ परिवार रहल अछि । ई नगरके १५ वडामे बिभाजन कएल गेल अछि ।
सन्दर्भ सामग्रीसभ[सम्पादन करी]
- ↑ "६१ वटा नगरपालिका र ७ वटा उपमहानगरपालिका थप (सूचीसहित)", अन्तिम पहुँच मंसिर १६,२०७१।
- ↑ "थप गरिएका उपमहानगरपालिका", स्थानीय विकास, नेपाल सरकार सङ्घीय मामिला तथा स्थानीय विकास मन्त्रालय, अन्तिम पहुँच मंसिर १६,२०७१।
- ↑ "६१ नगरपालिका र ७ उपमहानगरपालिका घोषणा (नाम र गाभिएका गाविससहित"। লেখা " accessdate मंसिर १६,२०७१" উপেক্ষা করা হয়েছে (सहायता)
- ↑ "नेपालको जनसंख्या (२०६८)", जनसंख्या तथ्यांक, राष्ट्रिय तथ्यांक बिभाग,नेपाल, अन्तिम पहुँच ६ दिसम्बर २००८।
बाह्य जडीसभ[सम्पादन करी]